Juan Mari Torrealdai zendu da\nMinbiziak eraman du pentsalari euskaltzalea uztailaren 31 honetan. Gogoeta eta tresna anitz uzten dizkio euskalgintzari eta kulturgintzari Torrealdai kazetari, idazle, euskaltzain eta soziologoak.\nJuan Mari Torrealdai hil da uztailaren 31 honetan, minbiziak eramanik. Kazetaria, idazlea, euskaltzaina, soziologoa… euskalgintzak, kulturgintzak eta Euskal Herriak euskaltzale handi bezain aberatsa galdu du 2020ko udako egun bero honetan.\nTorrealdai 1942an sortu zen Foruan eta 30 urte zituela teologiako ikasketak hasi zituen Okzitaniako Tolosan. Ondotik, 1985ean Informazio Zientzietan lizentziatu zen EHUn eta euskaraz egindako lehen tesina aurkeztu zuen bertan, ETB eta euskaren arazoa izenburukoa. 1991an Soziologia eta Zientzia Politikoetan doktoregoa lortu zuen Deustuko Unibertsitatean, zentsura frankistaz (1936-1983) idatziz.\nBere burua soziologotzat zeukan. Bere burua aurkeztea galdetu eta erantzunean ondokoa zehaztu zuen Eusko Ikaskuntzak 1999an egindako elkarrizketan: "Kazetaritzan ibilia naiz baina nik soziologotzat jotzen dut neure burua. Beste batzuk, fikzioaren munduan ibiltzen dira. Ni, neu, errealitatearen azterketan murgildu ohi naiz".\n2006ko urrian ARGIAri eskainiriko elkarrizketan luze eta zabal aritu zen Jakin aldizkariak egin ekarpenaz eta gerora ere ekarri beharrekoaz, gogoeta euskarazko kazetaritzara eta kulturgintzara ere zabalduz.\nEuskalgintzan eta kulturgintzan buru-belarri aritutakoa delako Torrealdai, euskaraz eta euskal kulturaz maintemindurik eta hauen alde eragiteko determinazioarekin: Anaitasuna hamabostekariaren zuzendaria; Elkar argitaletxearen sortzaileetako bat; Elkar Fundazioaren Patronatuko kidea; Jakin aldizkarian ere hasi zen 1960an –zuzendaritzan hastapenetik eta zuzendari 1967tik 2014 arte, Jakin Fundazioko lehendakari bihurtu zen 2014ean–; Euskal Idazleen Elkarteko idazkaria izan zen 1969tik 1977ra, eta Euskal Soziologoen Elkarteko idazkaria 1979tik 1980ra.\nEuskara eta kultura uztartzea premiazkoa zitzaion: "Hasieratik, Jakin-ek kultura eta euskara ezkondu nahi izan ditu. Orain, hori ez da harrigarria baina garai horietan bai. Zeren garai hartan euskara euskarari buruz hitz egiteko eta poesia egiteko erabiltzen zen. Edonola ere, kultur gaiak zientzia, filosofia, teologia ez ziren euskaraz egiten, hori ez zen arrunta. Gure kezka beti izan da euskara eta kultura uztartzea, elkarrekin lotzea. Ahalegin horretan aitzindaria izan zen Jakin", irakur daiteke Eusko Ikaskuntzari eskaini 1999ko elkarrizketa hartan.\nTorturak, gaitzaren oinarri\nEuskaldunon Egunkariaren Administrazio Kontseiluko kide eta lehendakaria izan zen eta 2003ko otsailaren 20 latz hartan Guardia Zibilak Egunkaria itxi zuenean, atxilotu eta torturatuen artean egon zen Torrealdai. 2015eko apirilean, Baionan torturaren inguruan egin jardunaldietan jakinarazi zuen minbizia zuela eta lotura zuzena egiten zuela torturarekin: "Deskribatu dudan torturari lotzen diot nire minbizia".\nNola ez, egindako lan handiaren harira, hainbat sari jasotakoa izan da: besteak beste, 1977an Tontorra Saria; 1997. eta 1998. urteetan Zilarrezko Euskaldi saria; 2015ean Manuel Lekuona Saria; 2018an Gipuzkoako Urrezko Domina, Jakin taldearekin batera. Sariez gain, herritarrek behin eta berriz eskertutakoa ere da, sorturiko gogoeta eta tresna guztiengatik.\nEuskaltzaindian 1975az geroztik\nEuskaltzaindiak euskaltzain urgazle izendatu zuen 1975eko ekainaren 27an eta euskaltzain oso 2007ko azaroaren 30ean. "Bibliografiatik bibliotekara, esperantzari leihoa" izeneko sarrera hitzaldia irakurri zuen Foruan 2009ko urriaren 31n. 2017an Euskaltzaindiak euskaltzain oso emeritu izendatu zuen Patxi Uribarrenekin batera.\nHorra bere gogoetara murgiltzeko liburu batzuk: Iraultzaz (1973, Jakin), Euskal kultura gaur, liburuaren mundua (1997, Jakin), Artaziak, euskal liburuak eta Francoren zentsura 1936-1983 (2000, Susa)… Hainbat aldizkaritan (Jakin, Anaitasuna, Egan, RIEV, Euskera...) idatzitako artikuluak ere dira aipagarriak Torrealdaien hausnarketan sakontzeko.\nHorra jarraian, Torrealdaien erran batzuk baita 2019an Joxe Azurmendirekin batera eskainiriko Eusko Ikaskuntzako Solasaldiaren bideoa:\n"Gure belaunaldiak ez du euskara eskolatik jaso. Gure garaian debekatuta zegoen euskara. Ez hori bakarrik, gaien aldetik ere, debeku handia zegoen. Ni pixkanaka hasi nintzen ezagutzen euskal kultura eta historia. Konturatu nintzen horien inguruan oso gutxi nekiela. Beraz, lanean hasi nintzen. Nire lana horixe izan da, eduki badaukagun errealitatea, eduki badugun historia dibulgatzea. Horretarako aztertu behar izan dut. Edonola ere, ni ez naiz aztertzaile arrunta purua. Nik ikertzen dut gero ezagutzera emateko, hau da, dibulgatzailea naiz". (1999, Eusko News)\n"(Egunkariaren ixtea dela eta) gorrotorik, esaterako, ez daukat. Uste dut minik txarrena hori dela, barrutik jan egiten zaituelako. Badaukat min pertsonala: uste dut kalte egin didatela. Familiari ere bai. Eta min kulturala, izugarria: lehenengo periodikoa sortu, ametsa amesgaizto bihurtu... Kultur genozidio saio baten pareko jarriko nuke ia-ia, ez zaidalako iruditzen euskarazko lehen periodiko normalizatua hala erail daitekeenik. Inpunitate guztiz". (2016, Berria)\n"Ikusi izan dudanetik, salbuespenak salbuespen, politikaren munduak gutxiegi ezagutzen du kulturaren mundua, kanpotik begiratzen dio. Eta euskararen mundua are urrutiago ikusten dute, arretarik ez diote jartzen, aintzat hartu ere ez askotan, ia-ia bazter fenomenotzat daukate. Ematen du ez direla ohartu euskal kulturak izan duen garapena zein handia izan den. Dibertsifikatu egin da, aberastu, eta indartu, sendotu. Eusko Jaurlaritzako Sail batean kokatzen dute «kultura» edo «euskara», eta kitto, arazo sektorial hutsa bailitzan. Erakundeak martxan jarri zireneko errezeta zaharrekin jarraitzen dugulakoan nago. Euskal kultura, euskara ez da Sail baten ardura bakarrik, ez luke behar. Industria bezalako sailek ere parte hartu beharko lukete. Eta bestalde, diru-laguntza sistema ez da aski gaurko garapenari erantzuteko". (2006, ARGIA)\n"Azken finean, telebista normalizatzerakoan erdarak garrantzi handiagoa hartu du. ETB 2k izan behar zuen ETB1en bultzatzaile eta osagarri. Aitzitik, garrantzia ETB 2k hartu du eta ETB1, amets txiki bat bezala geratu da. Hori premia politikoen ondorioa izan da. Guzti hori aldatzeko, telebista politikatik urrundu beharko litzateke. Horrek ez du esan nahi politikoki beste modu batera antolatu beharko litzatekeela. Gaien tratamenduaren aldetik eta hizkuntzaren tratamenduaren aldetik birbideratu litekeela uste dut. Ekoizpenari dagokionean, berriz, aurrerapauso garrantzitsuak eman dira. Hala ere, EITBk apustu bat galdu duela uste dut. Ez da euskal antzerkiaren eta zinemaren koordinatzaile eta bultzatzaile izan. Ez da, beraz, euskal kultura uztartzeko topagune garrantzitsua. ETBren sorreran bi jarrera zeuden: euskaltzalea eta erdaltzalea. Azken horrek, funtzio pragmatikoa ukatzen zion euskarari, hau da, ez zion gaitasunik ematen komunikazio tresna izateko". (1999, Eusko Ikaskuntza)\nKanal hauetan artxibatua: Euskalgintza | Euskalgintza | Euskal Herria\nGotorlekuak uzteko garaia da


ZINEMA_ILEGALA KOORDINATZEKO DEIALDI IREKIA - Bulegoa z/b\nZine_ilegalaren 89. saioaren bista (2020/11/15).\nEpea: 2021/01/15etik 2021/02/15era\nZinema_ilegala espazio bizia da, baina, nola jarraitu hori egiten eta pentsatzen oraintxe bertan? Nola sortu baldintzak pertsona-talde batek film bat elkarrekin ikusteko esperientzia partekatzeko?\n2021eko urtarrilean, Bulegoa z/b-k deialdia egingo du Zinema_ilegala koordinatzeko lanak egiteko. Koordinazio-lana 2021eko martxoan hasi, eta 2022ko urrian amaituko da, orduan beste deialdi bat egingo baita.\nZinema_ilegala koordinazioko lanetan, laguntza eman behar zaio filma proposatzen duen pertsonari, saioa prestatzeko, antolatzeko eta proiekzioaren ondoko elkarrizketan jarduteko. Filmak taldeka ikusteko ekitaldi gisa eskaintzen zaie ikusleei saio bakoitza. Zinema_ilegalaren ardatza da filma orain eta hemen ikustea, haren potentzialtasun plastikoa eta agertutako ikusleekin partekatutako esperientzia bat eraikitzeko modua.\nOrain, bigarren aldiz irekiko da Zinema_ilegala koordinatzeko deialdia. Gaur egun arte programa koordinatzeko ardura hartu duten pertsonek nork bere estiloz egin dute, eta zinema, ilegaltasuna eta esperientzia kolektiboak bere praktika berezietatik ulertzeko duten eraz. Ordena kronologikoari jarraiki, honako hauek arduratu dira Zinema_ilegala koordinatzeaz: Jorge Núñez, Cristian Villavicencio, Leire San Martín, Marion Cruza Le Bihan, Ainara Elgoibar eta Pablo Marte.\nEpaimahai batek aukeratuko ditu proposamenak. 2018ko irailetik 2020ko azarora arte Zinema_ilegalaren koordinatzaile Pablo Martek eta Zinema_ilegaleko parte hartzaile eta artista Irantzu Sanzok osatuko dute epaimahai hori.\n2010reko abendutik gaurdaino, Zinema_ilegala egin da Bulegoa z/b-n. Orain arte, 89 saio egin dira, eta, gaur egun, Bilbo da programa honekin aurrera jarraitzen duen hiri bakarra. Zinema_ilegala Belgraden jaio zen 2007an, Teoria Ibiltaria-ThK plataformako kide Marta Popivodaren ekimenez, eta, harrez gero, hainbat hiritan egin da, besteak beste, Zagreb, Istanbul, Paris eta Berlinen.\nZinema_ilegalaren funtzionamenduaren dinamika erraza da. Saio bakoitzean, pertsona batek bulegoko espazioan film bat ikustea proposatzen du, eta hitzematen du laguntza emango duela ondoren izango den eztabaida pizten, programa koordinatzen duen pertsonarekin batera.\nHamar urte hauetan, Zinema_ilegalak gure bulegoaren egiteko moduak egituratzen lagundu du. Baina, zer da Zinema_ilegala? Garai honetan guztian koordinazioaz arduratu direnen hitzak lagungarriak dira azaltzeko:\n“Erraza da Zinema_ilegalaren funtzionamendua. Batek film bat proposatzen du. Ikus-entzunezko edozein dokumentu, berak egindako lanak izan ezik (…). Biltzen gara. Aurkezpena egin ondoren, proposatutako materiala aztertzen dugu. Proiekzioa amaitu ondoren, sutsu jarduten gara horretaz berbetan.”\n[Pablo Marte, Zinema_ilegaleko koordinatzailea, 2018ko iraila–2020ko azarora arte]\n“Zinema_ilegalean filmak ikusten ditugu, eta haietaz hitz egiten dugu. (…) Jende guztia dago gonbidatuta Zinema_ilegalean parte hartzera, horrela elkarrekin ikasteko.”\n[Ainara Elgoibar, Zinema_ilegaleko koordinatzailea, 2016ko urritik 2018ko urtarrilera arte]\n“Zinema_ilegala proiektu irekia eta (auto)hezitzailea da, zer den ez dakigun hori trukatzeko eta testuinguruan kokatzeko: zinema ilegala.”\n[Jorge Núñez, Zinema_ilegaleko koordinatzailea, 2011ko martxotik 2012ko otsailera arte]\n“Zinema_ilegala esparru-egoera bat da, ikus-entzunezkoei eta haien forma eta testuei buruz eztabaida egiteko sortua. (…) Zinema_ilegalean, testuaren eta testuinguruaren arteko harremanak du ardura, eta estetika eta etikaren arteko bilakaerak ere bai.”\n[Cristian Villavicencio, Zinema_ilegaleko koordinatzailea, 2012ko martxotik 2013ko ekainera arte]\n“Zinema_ilegala modu bat da zinemaren esparruan ilegaltasunaz hartzen dugun horretaz pentsatzeko, okertzeko eta berriz pentsatzeko. Zinema_ilegala bide bat da, aukera ematen baitio lagun askoren eta askotarikoen talde bati proiektagailuaren argipean biltzeko, eta terminoa bera zentzuz hornitzeko. Zinema_ilegala noiz-nolakoa da beti.”\n[Leire San Martín, Zinema_ilegaleko koordinatzailea, 2013ko uztailetik 2014ko abendura arte]\n“Zinema_ilegala kalean bertan dagoen bulego batean egiten da, Bilboko Solokoetxe auzoan. Zinema_ilegaleko (…) saioak bide egokia dira, bestelako jakintza eta diskurtso bat ekoizteko, nahitaez espezialistak izan behar ez duten pertsonen artean. (…) Zinema_ilegala aldatuz doa, hazten da, eta norabidea aldatzen du, saio bakoitzean lantzen diren proposamenekin.”\n[Marion Cruza Le Bihan, Zinema_ilegaleko koordinatzailea, 2015eko otsailetik 2016ko irailera arte]\nKoordinazio-aldian (2021eko martxoa-2022ko urria), Zinema_ilegaleko 10 edo 12 saio inguru antolatuko dira.\nKoordinatzaileak laguntza emango dio filma proposatzen duen pertsonari, saioa prestatzeko, antolatzeko eta proiekzioaren ondoko elkarrizketan jarduteko.\nFilmak ikusteko proposamenek bi baldintza hauek baizik ez dute bete behar: norberaren lanik ez erakustea eta bertaratuen artean elkarrizketa piztea.\nDeialdia aurkezteko epea 2021eko urtarrilaren 15ean ireki, eta urriaren 15ean itxiko da.\nEbazpena 2021eko martxoaren 1an jakinaraziko da.\nAzalpen gutun laburra, aurkezteko arrazoiaz eta koordinatzeko proposamenaz (gehienez orri bateko PDFa).\nHarremanetarako datuak (e-maila eta telefono zk.).\nDokumentazioa web-orriko inprimakiaren bidez bidaliko da: www.bulegoa.org\nDokumentazio osoa formatu digitalean aurkeztuko da, PDF artxibo bakar batean, IZENA_ABIZENAK_ZINEMA_ILEGALA.PDF izenarekin.\n4. HAUTAKETA BATZORDEA\nPablo Martek eta Irantzu Sanzok eratutako batzordea arduratuko da proposamenak aukeratzeaz.\n1.800 € gordin koordinatzailearentzako.


Gaur hautatuko dira eskualdeko alkateak eta ezustekoetarako atea irekita dago - Aiaraldea.eus\nGaur hautatuko dira eskualdeko alkateak eta ezustekoetarako atea irekita dago\nErredakzioa 2015-06-12 08:46 Politika Aiaraldea\nAiaraldeko udalerri guztiek erabakiko dute bihar zeintzuk izango diren hurrengo legealdian udalerria gobernatuko duten alkateak. Horretarako udala eratzeko udal osoko bilkura bereziak deitu dituzte tokiko erakundeek eta zenbait alderdik herritarrak ekitaldi hauetan parte hartzera gonbidatu ditu.\nHau dira udalbatza saio berezien ordutegiak:\nAiaraldeko herri orok erabakiko dute bihar zeintzuk izango diren haien alkateak hurrengo legealdian. Horretarako udala eratzeko udal osoko bilkura deitu dituzte tokiko erakundeek eta zenbait alderdik herritarren partaidetza ere eskatu dute.\nHurrengoak izango dira biharko hitzorduak eskualdeko udaletxetan:\nHainbat herritan argi dago nork gobernatuko duen; EH Bilduk gehiengo osoa lortu du Urduñan, Arakaldon eta Arrankudiaga-Zollon eta ADIEk Orozkon.\nBeste herri batzuetan zerrenda bozkatuena alkatetza eskuratzea aurreikusten da, gainerako alderdien arteko akordioa zaila baita. Kasu horiek Amurrion, Aiaran eta Okondon ematen dira.\nBaina badaude bi zalantza. Artziniega eta Laudio. Artziniegan EH Bilduk lortu zuen zerrenda bozkatuena izatea baina zinegotzi kopuruan EAJrekin berdindu zuen. PPk zinegotzi bat duenez gehiengoa eman diezaioke EAJri jeltzaleek zerrenda aurkeztuz gero. Eta erabaki horretan dago zalantza, EAJk bere zerrenda aurkeztuko duen edo ez.\nBestalde, Laudion Omniak eskaintza egin dio gainerako alderdiei udala osatzeko eta haien zerrenda alkatetza lortzeko. Aukera zaila bada ere, mahai gainean jarri zuen alderdi independenteak.\n[ANALISIA] Laudio 1983 / Tafalla 2019: Uholdeak, auzolana eta elkar laguntza\n“Martxa prekarioa” amaituta, borrokan jarraitzeko asmoa adierazi du Aiaraldeko Ernaik\nKarguak hartuta, datozen lau urteetako erronkei begira jarri dira Aiaraldeko alkateak\nLauna alkatetza lortu dituzte EAJk eta Bilduk eta Adiek bat\n[ZUZENEKO KONTAKETA] Datozen 4 urteetarako alkate eta zinegotzien kargu hartzeak\n[ANALISIA] Ez da ezuste handirik espero udal gobernu taldeen osaketetan\nErreferendumaren aldeko herri ekimen legala egingo du Gure Esku Dagok\nEAJ izan da Europako parlamenturako zerrendarik bozkatuena eskualdean\nEAJ nagusitu da Aiaraldean 41 zinegotzi eta 9.320 botorekin, bigarren indarra EH Bildu izan da, 38 zinegotzirekin\n[ANALISIA] EAJk eta EH Bilduk hegemonia sendotu dute alkatetzetan


Hego Korea, gastronomia bizia Ekialde Urrunean | Consumer\nHego Korea, gastronomia bizia Ekialde Urrunean\nPenintsulako txoko bakoitzak bere ezaugarriak eta xarma ditu, antzinako misterioz beteak\nEkialdeko muturrean dago Koreako penintsula\nAsiako kontinentekoa, eta eskualde menditsuenetako bat da\nmundukoa. Arroken gorabeherek panoramika ikusgarriak sortzen dituzte\nmuinoak eta haranak. Bere geografian ere ugariak dira\narroz-sailak eta beste zereal batzuk dituzten lautadak.\nHego Korearako bidaiari ekiten dion turistak jarduera askoren artean aukera dezake. Han ibaian barna itsasoratzea, hiria Namsan dorretik ikustea eta antzinako tenpluen hondakinak eta erlikia historikoak aurkitzea dira Seul hiriak eskaintzen dituen aukera batzuk. Hiriburutik aterata, Soraksango Parke Nazionaleko ur-jauzi liluragarriak ikus daitezke, Bokduameko Budetara doan bidexkatik gora egin, Pusan hiria bisitatu eta Cheyudo uharteraino iritsi. Han daude Halleko sumendia eta Chong-bang katarata harrigarria.\nKorearrek lurrean jan eta lo egiten dutenez,\nKoreako etxe edo jatetxe batean sartzea oinetakoak kentzea da.\nHerrialdeko janari tipikoa eskatu aurretik, beharrezkoa da\nmahaiaren inguruan mantentzen diren ohiturak.\nEzaugarri nagusia da plater guztiak\naldi berean zerbitzatzen dira, eta ez dago ordenarik horiek jateko. Ohikoa\narroza, kimchia, zopa eta hiruzpalau plater desberdin jatea da.\nJarri arroz-katilua, koilara eta\nzopa-katilua, eskuineko aldean; gainerako zotzak, berriz,\nplaterak ikastetxean jartzen dira partekatzeko. Txinatarrek ez bezala,\nkorearrek arroza koilararekin jaten dute, zoparekin edo gisatuekin gertatzen den bezala.\nZotzak, berriz, plater lehorragoetarako erabiltzen dira.\nUkitu mina plater guztietan\nPlateren aniztasuna eta horietako askoren zapore mingarria dira Koreako sukaldaritzaren ezaugarriak. Bertako gastronomian landare-elikagaiak dira nagusi, hala nola, barazki hartzituak, arroza bezalako zerealak eta soja-aleak dituzten saltsak. Haragia, arraina eta itsaskiak ere badira, gatzunetan onduak eta kontserbatuak. Otordu horiek guztiak koipe gutxirekin egiten dira, eta batez ere uretan edo lurrunetan egosten dira, erreta edo olio gutxirekin frijituta.\nArroza eta kimchia, ezinbestekoak otordu guztietan\nEkialdeko beste herrialde batzuetan bezala, arroza, trinkotasun saldatsua duena,\nbeti dago mahaian. Prestakin mota bat\ngimbap, gatzez ondutako arroz irakinarekin prestatzen dena, olioa\neta sesamo haziak. Gauza bera gertatzen da kimchi-arekin ere.\njanari guztietan dago eta zeramikazko ontzi deigarrietan zerbitzatzen da. .\nPlater saldatsua da, eta oilasko txinatar hartzituarekin egiten da.\nbarazkiekin lagunduta eta jengibrea edo antzeko espeziekin onduta\ntxile. Belaunaldiz belaunaldi pasatzen den ohitura korearra\ngimajang izenekoa da. Kantitate handiak prestatzean datza\nkimchi, neguko hilabete hotzetan kontsumitzeko.\nGustu guztietarako platerak\nMahaian era askotako platerak daudenez, ohikoa da turistak beti gustuko zerbait aurkitzea. Arrakasta handiena duten plateren artean kalbia eta pulgogui daude. Biak txerrikiarekin edo abelburuekin prestatzen dira, jaten den mahaian bertan onduta. Beste prestakin batzuk ere asko kontsumitzen dira: jjim, su motelean egositako haragia soja-saltsarekin edo galbia, behi-haragiz ondutako saiheskiak.\nHegoaldeko Korean arrainekin eta itsaskiekin prestatutako jakiez ere goza daiteke; adibidez, jeotgalarekin, zapore gazi nabarmeneko elaborazioa, txirlak, ostrak eta arrain-arrabak nahastuz, besteak beste.\nMahai korearra ez dago inoiz osorik zoparik gabe. Tradizionalenetako bat guk da. Bertan barazkiak, haragia, arrainak eta itsaskiak, algak eta baita behiz egositako hezurrak ere erabiltzen dira.\nKorearren artean oso ohikoa da likore-kopak eskaintzea\nadeitasun-keinu gisa. Edari alkoholdunen artean, pattarra da nagusi\nsoju. Batez ere prestatzen den likore korear ezagunena da.\npatata gozoekin, eta oso alkohol-graduazioa du.\nBidaia osatzeko, liluragarria da bere kulturaz arduratzea.' Musika, dantza eta pintura izan dira Koreako pasio nagusietako batzuk. Hala ere, zeramika da, zalantzarik gabe, kolore-aniztasuna eta txinatar eragina ezaugarri dituen arte korear ezagunena.\narroz gastronomía picante-eu korear península-eu platos-eu


Teknologia aurreratuak enpresei transferitzen laguntzeko eta industriaren lehiakortasuna indartzeko asmoarekin, gaur goizean Digital Grinding Innovation Huba (DGIH) inauguratu dute euskal zentro teknologikoak eta DANOBATGROUP industri taldeak. Digitalizazioaren eta industriako artezketaren alorreko soluzio berritzaileak ikertzeko eta garatzeko Euskadik duen nodo berria da.\nMaterial berriekin eta aleazio bereziekin fabrikatzeko I+G proiektuak garatzea ez ezik, forma eta geometria konplexuen artezketa, hozketaren optimizazioa, diamantatzeko teknologia eta artezketa ekologikoa ere bilatzen ditu hub-ak\nHub-ak Zientzia, Teknologia eta Berrikuntzaren Euskal Sareko hainbat eragileren laguntza dauka, besteak beste hauena: CFAA, CEIT-IK4 edo AOTEK. EKIN, Unnesa edo Korta Group erakundeek, berriz, babesa erakutsi diote gune horri, benetako fabrikazio baldintzetan funtzionatuko duen froga leku bat edukitzeko aukera emango dielako.\nEkimenak, halaber, balio erantsi handiko industri fabrikazioan espezializatutako erakunde internazionalen laguntza dauka, hala nola SCHAEFFLER alemaniarrarena, Frantziako SAINT GOBAIN, Austriako TYROLIT edo Bremengo Unibertsitate alemaniarrarena.\nDANOBATGROUPeko zuzendari nagusi Pello Rodriguezek, berriz, uste du “DGIHak Euskadiren posizionamendua indartzeko balioko duela, balio erantsi handiko fabrikazio prozesuetara zuzendutako artezketa teknologikoen garapenerako gune garrantzitsu gisa duen posizioa sendotuta, euskal enpresa ehunari lehiakorragoa izaten lagunduta, produktu eta zerbitzu bereziak, teknologikoki aurreratuak, iraunkorrak eta berrikuntza maila handikoak garatuz”.\nIndustriako fabrikaziora aplikatutako teknologia aurreratuetan ikerketa bultzatzeko DGIHren moduko bikaintasun zentroak sortzea da DANOBATGROUPen apustuetako bat. Izan ere, SORALUCE eta DANOBAT fabrikazio aurreratuaren alorrean erreferente diren enpresek osatutako industri talde honek sektorearen eraldaketei aurrea hartu nahi die, berrikuntza bereizgarrienetako bat duten abangoardiako soluzioak garatuz.\nTaldeak, urteko diru sarreren %8 I+G+B-n inbertitzen duenak, eremu honetako esperientziak ditu aurretik. Esaterako, SORALUCEk Alemanian duen bikaintasun zentroa, fresaketa eta torneaketarako teknologiak garatzeko sortutako gunea.\nIK4-IDEKO euskal zentro teknologikoak 30 urte egin ditu industriako fabrikaziora aplikatutako teknologia berriak ikertzen, garatzen eta berritzen.\nMONDRAGON Korporazioaren makina-erreminten enpresen teknologia maila handiko erronkei erantzuna emateko sortu zen, eta gaur egun 100 ikertzaile baino gehiago ditu eta 50 bezero baino gehiagoko zorroa urtean.\nI+G+B-ren alorrean garatzen duen jarduera enpresa ehuna lehiakorragoa egiten lagunduko duten soluzio berritzaileak eskaintzera zuzenduta dago, eta 4 ikerketa talde hauen inguruan egituratuta dago: Dinamika eta Kontrola, Fabrikazio Prozesuak, IKTak eta Automatizazioa, eta Doitasuneko Diseinua eta Ingeniaritza.\nDANOBATGROUP industri taldea MONDRAGON Korporazioaren makina-erreminten dibisioan dago, eta balio erantsi handiko osagaien fabrikaziorako osagaien ekoizpenean, giltza eskura erako ekoizpen sistemetan eta zerbitzu teknologikoki aurreratuetan espezializatuta dago.


leioa – Leioa Itsasadarretik / Leioa desde la Ría\nAntolatutako Herriko Jaian, familiarekin egun bikaina pasatzera gonbidatzen zaituztegu hurrengo urriaren 27an Aldapa anfiteatroan! Itsasadarraren sekretuak eta bertan bizi diren espezieak ezagutzeko egindako irteeren arrakastaren ondoren, “Leioa Itsasadarretik” bueltatzen da inoiz baino gogo gehiagorekin. Aurtengo ekitaldia izugarri dibertigarria den Jai Herrikoian datza. Hurrengo urriaren 27an Aldapa anfiteatroan ospatuko da, goizeko 11:00tik eguerdiko 15:00retara arte. Bertan, […]\nLeioa Itsasadarretik ekimena antolatzen duen txangoa bueltatu da. Argi dago zuekin ondo pasatzeari ezin diogula utzi. 2017ren abenduaren 30ean Aldapa antzerkian ospatutako festa hain arrakasta ona izan zuen non auzokoek irteetarako edukiera izugarri gainditu zuten. Hori guztia dela eta, Leioa Itsasadarretik irteera polit honetaz gozatzeko aukera izan ez zuten guraso eta semeentzat beste txangoa antolatzea […]\nJAI HERRIKOIA!! Herriko Jaian familian egun bikaina pasatzera gonbidatzen zaituztegu azaroaren 25ean Aldapa anfiteatroan! Itsasadarraren sekretuak eta bertan bizi diren espezieak ezagutzeko egindako irteeren arrakastaren ondoren, “Leioa Itsasadarretik” bueltatzen da inoiz baino gogo gehiagorekin. Aurtengo ekitaldia, izugarri dibertigarria den Jai Herrikoian datza, hurrengo azaroaren 25ean Aldapa anfiteatroan. Goizeko 11:00 tik eguerdiko 15:00-retara arte izango da. […]\nOntziratu zaitez gurekin Leioako Itsasadarra ezagutzera! Ez zitzaigun falta behar “Leioa Itsasadarretik” ekimeneko egun dibertigarri eta aberastsgarrienetako bat. Hainbeste arrakasta izan zuen pasa den urtean txalupan egin genuen txangoak, zeinetan familiek eta mota guztietako bertaratuek haien itsasadarrarenganako kuriositatea asetu zuten, edizio honetan ezin genuela egin gabe utzi. Urte honetan, txalupan egiten dugun txangoa Urtarrilak 14ean […]\nBadaukagu aurtengo kartela! Mimo handiz egin duen kartelak oso ondo isaltzen du zer izango den hurrengo asteazkeneko ekimenak ekarriko diguna. Gabon partean eta familiarekin goiz alai eta koloretsu batez disfrutatu ahal izango dugu. Photocall-a, musika, dohaineko janaria… badirudi itsas animaliren bat ere pasatu daitekela! Jaia Aldapa Anfiteatroan izango da abenduak 27an, goizeko 11etatik arratsaldeko 15retara […]


Grafiti lehiaketan parte hartzeko deia : Bidasoko Hitza\nGrafiti lehiaketan parte hartzeko deia\nHondarribiako jai nagusietan grafiti lehiaketa antolatu dute irailaren 6rako. Izen emate egunak jarri dituzte jada.\nIazko grafiti lehiaketako partaide batzuk\nBerriro abiatuko da Hondarribiko jai nagusietako grafiti lehiaketa. Irailaren 6an izango da, baina parte hartu nahi duenak lehenago eman beharko du izena. Xehetasunak eman dituzte. Hondarribia eta bere jaiak izango da aurten jorratu beharko duten gaia. 14 urtetik gorakoentzat eta 11 eta 13 urte bitartekoentzat bi kategoria bereizi dituzte, baina denak arituko dira lanean leku eta ordu berean: Irailaren 6an, arratsaldeko 17:30etatik aurrera, Kasino Zaharreko lorategian. Hiru edo lauko taldeetan eman beharko dute izena irailaren 4an, 10:00etatik 13:00etara Gazte informazio Bulegoan. Lanak osatzeko bi ordu izango dituztela jakinarazi dute antolatzaileek eta spraiak haiek banatuko dituztela.


Gazte eraldatzaileak - gazteguneplus\nBizi dugun pandemia egoeran, gizarte-harremanek norberaren ongizatean duten garrantziaz jabetu gara. Ikastaro praktiko honetan nork bere burua ezagutzetik abiatuko gara, norberaren gaitasunak eta lidergoa ezagutu ostean, amesten ditugun proiektuak aurrera eramateko eta gizartean eragiteko lanabesak barneratzeko helburuarekin. Ahalduntze pertsonaletik kolektibora pasatzeko, Coaching eta PNL metodologietan oinarritutako dinamika anitzak proposatuko dira. Konfiantzazko eta partaidetzazko espazioa izango da.\nGaia: Gazte eraldatzaileak: Amestu eta ekin\nDatak: Maiatzak 13, 21 eta 27\nHizkuntza: Euskaraz (praktika ona gaztelaniaz izango da).\nIkastaroa emango duena: Ainhoa Urretagoiena (Bainoa)\nEsperientziaren aurkezpena: Frena la Curva ekimena\nNorberaren gaitasunak eta balioak identifikatzea.\nNorberaren komunikatzeko estiloaz eta lidergoaz ohartzea.\nOngizate emozionalaren oinarriak ezagutzea.\nGizartean egin nahi dugun ekarpena izendatzea.\nEkintzara pasatzeko bidea marraztea.\nSormena eta gozamena ikasketaren eskura jartzea.\nTaldeko beste kideen esperientziatik elikatu eta ikastea.\nNork bere burua ezagutzearen hiru dimentsioak: lengoaia, emozioak eta gorputza.\nBaloreak: emozionalak, etikoak eta pragmatikoak.\nOngizate emozionala: emozioak eta gorputza, blokeo emozionalak, emozio-aliatuak.\nElkarrizketa eraginkorrak emateko lanabesak.\nLidergo-profil ezberdinak: Myer Briggs adierazleak.\nHelburuen definizioa: GROW metodoaren proposamena.\nEkintzailearen gaitasunak: autokonfiantza, enpatia, elkartasuna, sormena eta irmotasuna.\nErresiliente izateko oinarriak.\nIkastaroak 3 zati ezberdin izango ditu: hitzaldia, praktika ona eta dinamika.\nDinamikari dagokionez, irakasleak eduki ezbedinak azalduko ditu partaideen arteko eztabaida bideratuz. Hausnarketa teorikoa ariketa praktikoekin tartekatuko da, barneratutako edukiak gaitasun bihurtuz.\nPraktika ona: Frena la Curva ekimena emango da ezagutzera.\nPlazak betez gero, itxarote-zerrenda sortuko da izen-emateen ordenari jarraituz, bajarik egonez gero plazak bete ahal izateko.


Ekonomia sozialeko erakundeen indartzea - Lanki\nEkonomia sozialeko erakundeen indartzea/\nEkonomia sozialeko erakundeen indartzea\n20 urtetik gora daramatzagu ekonomia sozialeko erakundeak indartzeko proiektuen garapenean. Ibilbide honetan estrategia desberdinak baliatu ditugu.\nLehenengo fase batean, garapenerako lankidetza ulertu eta praktikatzeko molde propioa jarri genuen abian: Arrasateko Kooperatibismoa eta Latinoamerikako ekonomia sozial eta solidarioko ekimenen arteko esperientzien trukean oinarritzen zena.\nBi norabidetako elkarlanak Arrasateko kooperatibismoaren biziberritzea elikatu zuen eta Latinoamerikako esperientziak indartzen lagundu zituen, batik bat, kudeaketa enpresarialaren ikuspegitik. Hamarkada batez ehundik gora pertsonek parte hartu dute truke programetan eta horien bueltan sortu ziren ikerketa eta formazioa jarduera desberdinetan; eta aurrerago hiru hilabeteetako ikastaro trinkoetan.\nBigarren fasean, ekonomia sozialeko erakundeak indartze aldera, garapanerako lankidetzeran esparruan egindako lana lekuan bertan martxan jarri diren garapen proiektuak eta akonpainamendu lana izan da, Mundukide Fundazioarekin batera. Horren adibide garbia da Brasilen, Lurrik Gabeko Mugimenduaren baitako kooperatibekin egindako lana urte luzez.\nGure jardunak Euskal Herriko zein Latinoamerikako beste eragileekin elkarlan estua izan du. Epe luzeko begirada, proiektuen jarraitutasuna, errealitateen konplexutasuna eta eragileen saretzea daude estrategia honen atzean. Horren adibide dira:\nUninversidad Iberomaericana de Pueblako Laboratorio de Innovación Económica y Social (LAINES) erakundearekin elkarlanean, Mexikon; Tabasco, Chiapas eta Puebla estatuetan, Ekonomia sozial eta solidarioaren esparruan lanean ari diren erakunde eta taldeekin hezkuntza egitasmo egonkorrak sortzea helburu duen proiektua.\nAlboan Fundazioarekin elkarlanean Latinoamerikako hainbat gobernuz kanpoko erakunde eta ekonomia sozial solidarioko ekimenei zuzendutako proiektua.\nHEGOA Nazioarteko Lankidetza eta Garapenari Buruzko Institutua, Universidad Javerianako Instituto de Estudios Interculturales eta Corporación Ensayos para la Promoción de la Cultura Política erakundeekin elkarlanean martxan diren proiektuak:\nFortalecimiento de agentes sociales para la construcción de paz y modelos económicos alternativos en el Norte del Cauca, en diálogo con la experiencia vasca.\nPaz territorial: Fortalecimiento de actores locales para la construcción de paz y el desarrollo de modelos económicos alternativos en el Norte del Cauca.\nAipatu proiektuak garatzeko ezinbestekoa izan da Eusko Jaurlaritzaren kofinantziazioa, hain zuzen ere, Garaperako Lankidetzaren Euskal Agentziak arlo honetako proiektuak diruz laguntzeko urtero ateratzen dituen deialdi konpetitiboen bidez.


Jet Pribatua Gutuna Birmingham, Tuscaloosa, Hoover, AL Hegazkin Hegazkin alokairua zerbitzu Company 888-247-5176 deadhead pilotu hanka hutsik dagoen Air Hegaldi Near Me for. enpresa handi baten jabe den ala ez duzu eta modu bat zure langile bidaltzeko garrantzitsu bat egoera bileran kanpo bilatzen ari zaren edo zure salmentak langileei, merezitako oporrak bat ari zaren plangintza, Jet gutuna enpresa pribatu bat modu zoragarri bat zure taldea hegan bere helmugara eskaini ahal.\nJet pribatuak aire gutuna Birmingham Alabama hegazkin hegaldi zerbitzu enpresa bat malgutasuna ugari eskaintzen zure helmuga baita erosoa ordutegi aukeratzen duzu zuk lortzeko nora zure ordutegia izan behar duzu laguntzeko. Gutuna jet pribatu bat aukeratzerakoan onurak polit bat da, zure ibilbidea eta bidaia moldaketak dagokionez malgutasuna askoz gehiago izan ahal izango zara.\nmerkean alternatiba bat aurkitzeko zure bidaia-beharrak ere Interesaturik bazaude, Hutsik hanka aukera begiratu nahi duzunean baliteke. pribatuak Jet gutuna zerbitzua askotan izango hankak Hutsik eskuragarri deskontua dutela eskaini beharko. Gutuna konpainiak bidaiari hegan bada kokapen batera, agian ez dute txartel horia ikusi dute itzulera hegaldia. Ordena aukerak eta irabaziak beraien hegazkin maximizatzeko, Gutuna enpresak egingo askotan begiratu bidaiariak hanka hutsik dagoen betetzeko. Hau denek laguntzen. Bidaiariek merkean Hutsik hanka hegazkin alokatzeko zerbitzua Birmingham errentan eta deskontu handia lortu ahal, eta aire-konpainiak ez du galduko beren Jet Hutsik hegan atzera beren jatorrian kostua.\nNoski, iristen ari zaren ala Birmingham kanpo abiatzen, hotel bat aurkitzeko emateko ostatu eroso zure bidaia zehar behar duzun interesa izango duzu agian. Zorionez, han wonderful luxuzko Birmingham Alabama hotel ugari daude, beraz, gai Ostatu behar duzun aurkitzea izango zara. Jende askok hotel erreserbak egiteko gomendioak lortzean lagunentzako arean arabera fidatu. Zure gutuna Jet konpainiak normalean izango duzu hainbat gomendio emateko kalitate Birmingham inguruko hotelak ahal.\nOraindik Birmingham inguruko bitartean, Behin betiko zerbait goxoa gozatzeko jan nahi duzu. Asko dira bertatik aukeratu jatetxe bikaina, baina zalantzarik gabe aurkituko dituzu jatetxe onenen Birmingham Alabama batzuk jangela esperientzia zoragarri bat eskainiko du. zer janari mota bilatzen ari zaren edozein izanda, ziur zerbait aurkituko zure gosea eta aurrekontua Birmingham egokitzeko izango zara ditzakezu. ideia batzuk behar baduzu, ziurtatu zure jet gutuna konpainia kontsultak. You baliteke nahiz eta gai hori da zure hotel hurbil zerbait aurkitu ahal.\nHurbilen aireportua hegan egin dezakezu & Birmingham kanpo, Tuscaloosa, Hoover, Alabama Luxuzko charter hegaldi txiki batetik jet mota guztiak sartzeko, medium, handiak nahiz Jumbo Jets . Aukeratu Citation batetik edozein aeroespazialean Hegazkin Konpainia, Hawker, Lear, Falcon, Challenger, Gulfstream, Global Express, Boeing mailako Jet lankidetzan aritzeko bilera, Asteburu pertsonala oporrak. Zure Jet gutuna ordu gutxiren dituzten hegaldi guztiak antolatu ahal izango dugu. Feel free kontu exekutiboak deitu zure hurrengo Jet gutuna Birmingham hegaldi erreserbatu, AL tan 888-247-5176.\nBirmingham, Tuscaloosa, Hoover, Vestavia Hills, Alabaster, Bessemer, Homewood, Jefferson, Fultondale, Fairfield, dozena, Watson, New Castle, Dolomite, Pleasant Grove, Shannon, Adamsville, Brookside, mendia Oliba, Gardendale, Cardiff, Bessemer, Mulga, GRAYSVILLE, Alton, Pelham, Leeds, Trussville, Morris, Sayre, Chelsea, Clay, Pinson, Helena, VANDIVER, Kimberly, STERRETT, Palmerdale, Moody, Quinton, Dora, Alabaster, Siluria, Maylene, Warrior, Sumiton, Trafford, Margaret, Saginaw, Inperioaren, Westover, Mc Calla, Cook Springs, Odenville, remlap, Columbiana, Harpersville, Vincent, Adger, Goodsprings, Abernant, Wilsonville, Cordova, SIPSEY, Green Pond, Springville, Hayden, LOCUST FORK, Montevallo, Cropwell, Calera, Pell City, Parrish, Woodstock, Wilton, Childersburg, Dena ondo, Wattsville, Kellerman, Bremen, Bon Air, Alpino, Cleveland, Brookwood, West Blocton, Vance, Brierfield, Shelby, OAKMAN, Garden City, Jasper, Riverside, Oneonta, Hanceville, Sylacauga, Jemison, Burnwell, Ashville, garabi Hill, Ragland, COALING, Sycamore, Lincoln, Peterson, Talladega, Cottondale, Townley, Randolph, Steele, Thorsby, Centerville, Arley, Cullman, Tuscaloosa, Logan, Blountsville, Weogufka, Berry, Northport, Clanton, Gallant, Hollins, Altoona, Eastaboga, Walnut Grove, Duncanville, Brent, Carbon Hill, Lawley, Holly Pond, Samantha, Nauvoo, Ohatchee, Bynum, MUNFORD, Maplesville, Kansas, Bankston, Vinemont, Houston, Rainbow City, Horton, Gadsden, Addison, Goodwater, Coker, Douglas, Rockford, BAILEYTON, Millerville, Stanton, Binakako Springs, Attalla, dantzaldia, Eldridge, Alexandria, Jope, Anniston, Oxford, Eva, Falk Ville, Lynn, Echola, Wellington, Buhl, Arabiar, Ashland, Kellyton, Boaz, Fosters, Weaver, Glen Allen, Elrod, Fayette, Billingsley, Moundville, Natural Bridge, Marbury, Plantersville, Albertville, Winfield, Delta, Jacksonville, Gordo, Danville, Lineville, Armanville batetik, Hartselle, Guntersville, Tito, Alexander City, Union Grove, Belk, Delmar, Brilliant, Ralph, Choccolocco, Marion, Cragford, Knoxville, DEATSVILLE, Haleyville, Berdintasuna, Akron, Crossville, Guin, Jacksons Gap, Daviston, Wetumpka, Greensboro, Bear Creek, eklektikoa, Geraldine, Leesburg, Collinsville, Sawyerville, Newbern, Groveoak, Dadeville, Phil Campbell, Dawson, Hackleburg, Fyffe, spruce Pine, Forkland, Fort Payne\nJet pribatuak gutuna Montgomery


LH4. maila jasangarritasunarekin zerikusia duen proiektu bat eramaten ari da aurrera eta lan horretan Artelatz elkartearen laguntza du.\nApirilaren 14 eta 15ean Berrasoetako hariztia lantzera joan ziren Artelatz erakundearen begiraleekin; basoa ezagutzeko jarduera gidatua izan zen.\nEgun bakoitzean gela bat joan zen eta 2 ordu eta erdiz aritu ziren hariztia ikusten, ikertzen, hausnartzen… adituen laguntzaz.\nJoan aurretik, geletan landu ziren hainbat ideia orokor basoei buruz irteerari ahalik eta onura gehien atera ahal izateko.\nHorretaz gain, apirilaren 19an talde batekin eta 20an bestekin errekako urak neurtu zituzten, kutsadura aztertu zuten... eta apirilaren 21ean gelako lana egin zen aditu hauekin kanpoan ikasitakoa borobiltzeko eta barneratzeko.\nArtelatzeko arduradunak urari buruzko hitzaldia eskaini zien 4.mailako ikasleei. Honek interesa sortu die ikasleei jakin zutelako urtegietatik etxeetara ura nola heltzen den eta zenbat ur agortzen dugun egunero. Primeran pasa zuten eta oso partehartzaile ageri ziren.\nArtelatzen jasangarritasunerako hezkuntzan adituak dira eta gure gizarteak eta planetak dituen ingurumen, gizarte eta ekonomia erronkei aurre egiteko tresna funtsezkoa dela sinesten dutelako, gogotsu egiten dute lan garapen jasangarriagoa izango duen eredu baterantz.


larunbata 22, 21:00\nAndres Suarez abuztuaren 22an izango da Donostian, #AS2020 birarekin, ‘Andrés Suárez’ izeneko zortzigarren diskoa aurkeztuz. Konpositore galiziarra inoiz baino indar handiagoz itzuliko da agertokietara argiz betetako hamar kantuko disko homonimoarekin, non artista inoiz egin ez bezala biluzten den.\nAndrés Suárez gaztelaniazko autore abestiaren adierazlerik handienetako bat da, publiko eta kritika espezializatuak oso errespetatua. 2002an kaleratu zuen bere lehen lana eta ‘Desde una ventana’ (2017) azken diskoa kaleratu bitartean, Ferroleko artista metroan aritzetik Madrilgo Wizink Center-a betetzera pasa da, salmentetan lehen postuan egotera. Hazkunde horrekin batera, artistak bere hurbiltasuna eta benetakotasuna mantentzen jakin du, areto, antzoki eta esparru handietarako hain egokiak diren konposizioekin.


Urkulluk babesa azaldu dio zientzia komunitateari, eta epaileek hura gutxiesten dutela salatu | Gizartea | Berria\nUrkulluk babesa azaldu dio zientzia komunitateari, eta epaileek hura gutxiesten dutela salatu\nEusko Jaurlaritzako lehendakariak iradoki du auzitegien erabakietan «mespretxua» dagoela Labi batzordearekiko. Bide horretan, Sagarduik zalantzan jarri du futbol zelaien edukiera bikoiztearen egokitasuna.\nIñigo Urkullu atzo, Gasteizen egindako agerraldian. Jon Rodríguez Bilbao/EFE Tamaina handiagoan ikusi\nEusko Jaurlaritzako lehendakari Iñigo Urkulluk «gutxiespena» sumatzen du epaileek berriki hartutako erabakietan. Hala azaldu du gaur goizean EHU Euskal Herriko Unibertsitearen irekiera ekitaldian egindako adierazpenetan. Urkulluk irmo adierazi du Jaurlaritzak orain arte bezala segituko dutela pandemia kontrolpean edukitzeko mugak zein diren zehazteko garaian: Labiren aholkuei erreparatzen jarraituko dute, alegia. Hain zuzen, adituen batzordearen eta auzitegien artean piztutako desadostasunen harira eman du azalpena lehendakariak. EAEko Auzitegi Nagusiak erabaki du %60ra handituko dela futbol zelaietako gehienezko edukiera, eta, hala, bizkarra eman die Jaurlaritzaren asmoei; horiek %30ean nahi zuten muga mantendu.\nErabakiak hautsak harrotu ditu, eta, horregatik, Urkulluk babesa adierazi die komunitate zientifikoko kideei, «epidemiologo, birologo, mediku eta bestelako adituei». Kritiko azaldu da lehendakaria: «Etengabe, adituek ikusten dute beren osasun arloko gomendioak gaitzetsi egiten dituztela hain zuzen ere zientzia mespretxatzen duten pertsona batzuek». Bestalde, Urkulluk eskerrak eman dizkie herritarrei, erakusten duten «jokabide arduratsuagatik».\nUrkulluren iritzi bertsua azaldu du Eusko Jaurlaritzako Osasun sailburu Gotzone Sagarduik ere. Eusko Legebiltzarreko Osasun Batzordean azaldu du «errespetatzen» duela auzitegiek hartutako erabakia, baina duda adierazi du edukiera estadioetako edukierak %60ra handitzeari buruz. Iradoki duenez, neurriaren arintze hori ez da egokia egungo egoera epidemiologikorako.


Gobierno Vasco Irekia :: Eusko Jaurlaritzako Kanpo Harremanetarako idazkari nagusiak Euskadiren interesak defendatuko ditu Europako eskualdeetako Komitearen aurrean, eta furgoneta elektrikoa aurkeztu da europar garapen jasangarriaren adibide gisa\nEusko Jaurlaritzako Kanpo Harremanetarako… http://www.irekia.euskadi.net/eu/news/3382 berria\nEuskadiren Bruselako ordezkaria, Europako Ingurumen komisarioa eta Gasteizko Udalaren Ingurumen zinegotzia\nEuskadiren partaidetza Eskualdeetako Komitearen 86. Osoko Bilkuran Eskualdeetako Komitearen bilkuran, EBeko eskualde guztien ordezkari politikoen asanblada delarik, Eskualdeetako Komitean lehendakariaren ordezkariak eta Kanpo Harremanetarako idazkari nagusiak ondorengo alderdietan defendatu du Euskadiren jarrera: - Kohesio politika 2020 Europako Estrategian,\nGainontzeko eskualde europarren ordezkariekin batera, automobilaren sektorearen etorkizuneko aukerak aztertzea izango du xede batzarrak, auto ekologikoak aztertuz bereziki, eta datorren urteetarako intertaldearen lan plangintza zehaztea. Eskualdeetako Komitearen "Automobilaren Krisia" Europako 47 eskualdeen talde batek osatzen du eta automozioaren sektorearen krisia arinduko dituzten proposamen eta ekimenen bilaketan eskualdeen rola sustatzeko du xede. Eusko Jaurlaritzak hastapenetik parte hartu du eztabaida europarrean, eta halaber, erakunde europarrek burutu dituzten kontsulta publikoetan, iragan apirilaren 28an Europako Batzordeak plazaratutako Ibilgailu Garbi eta Energetikoki Eraginkorren gaineko lehen Estrategia Europarrarekin bat eginez.\nGuillermo Echeniquek foro honetan parte hartzeak Europan auto elektrikoaren garapenean lidergoan izateko Eusko Jaurlaritzak egindako apustu irmoa nabarmentzen du. Honela bada, lankidetza hitzarmenak sinatu ditu Repsolekin (munduko energia enpresarik inportanteenetariko bat) Euskadin ibilgailu elektrikoak birkargatzeko puntuen oinarrizko sarea diseinatu eta ezartzeko, eta Mercedes Benzekin furgoneta elektrikoak egiteko Gasteizko plantan. Uztailan egiten hasi den furgoneta Bruselan izango da erakusgai egunotan. Halaber, iragan irailean EV20 (Electric Vehicle 20) delakoan integratu da Euskadi, mundu mailan auto elektrikoaren garapenaren lidergoan izan nahi duen taldea, eta herrialde, eskualde eta mundu mailako enpresa kopuru txiki batek osatua.\nEskualdeen Batzordea furgoneta elektrikoak garapen iraunkorra Euskadi europar adibidea Berri honen iruzkinen RSSa


KIROLA kafe-tertulia | Herri-ola\n/ Mainondo Proiektua\nAbenduaren 19an ospatu zen kirolari dagokion gogoeta-prozesuaren baitako kafe-tertulia. 24 lagunek hartu zuten parte. Hona hemen tertulia honek emandakoaren laburpen bat.\nHiru gai nagusi jarri ziren mahai gainean:\nKirol-hezkuntzari dagokionez, Illuntxo pelota eskolako ordezkariek zein Miru-Gaineko ordezkariek krisi egoera jarri dute mahai gainean. Arrazoi desberdinengatik aldaketa momentu bat somatzen da. Inkonpatibilitatea ere egon daiteke multikirolaren, pelotaren eta futbolaren aukeren artean. Askotan solapatu egiten dira.\nBestalde, umeak Otxandioko eskolatik irtetzen direnean aukerak galtzen dituztela adierazi da, ez dagoela jarraitasunik. Saskibaloi taldea jarri da adibide.\nMultikirolaren eredua interesgarritzat jotzen da. Alde batetik kirol desbedinetan trebatzea interesgarria da zaletasunak deskubritze aldera. Bestalde, kirol praktika funtzio hezitzaileari lotzen zaio eta genero perspektiba eta balore hezitzaileak zaintzen dira bereziki.\nMultikirolaren eskaintza ere birformulatzearen beharra jarri da mahai gainean. Gure ingurune naturala balioan jarriz, mendi/basoak ezagutuz kirol-eskaintza zabaldu beharko litzatekeela.\nOtxandion adin guztietarako kirol-eskaintza beharko litzatekeela uste da, beti ere gure herriaren dimentsioaz kontziente izanda.\nHausnarketaren beharra ere badago kirol-eskaintzaren finantziazioari buruz. Eskaintza zabalduko balitz zer da diruzlagundu behar dena eta zer ez? Kriterioak finkatu behar dira horretarako.\nOtxandioko kirol-azpiegiturak aztertzerakoan, kontutan hartu behar dugu bertako eguraldia. Honela, azpiegiturak beharrezkoak egiten dira, gehien bat, Otxandioko negu luze eta gogorrean. Eguraldi epelagoarekin, herritarren perfil jakin batek kanpoaldean kirola egiteko joera omen du.\nFrontoia hotza eta berotzeko zaila da. Hormetan kondentsazioak ematen dira eguraldi hotzaz.\nOrokorrean, frontoiak bere erabilpena betea dauka. Herritar partikularrek erabiltzeko trabak egoten dira, kolektiboek erabiltzen dutelako. Kolektibo hauen arteko koordinazioa hobetu omen daiteke oraindik.\nEskertuko litzateke kanpoaldeko eremua, frontoi-aurrea, estalita egotea, beti ere erabilpen anitza hartzeko, multifuntzionala. Agian ez legoke zertan alboetatik itxi behar.\nBeheko lokalen erabilpena hobetu behar dela argi geratu da, multifuntzionalitatean. Eskariak egon dira bertan rokodromo eta spinning erabilpenak ezartzeko. Tokia umela dela eta inundatzen dela ere jakina da. Bertan dutxak behar direnik ere aztertzekoa da, espazio laburrean dutxak ditugulako igerilekuan, frontoian eta gimnasioan.\nGimnasioa, berria izanik ere, guztiz beteta ditu bere erabilera-orduak. Positiboan baloratzen da bere erabilpen anitza. Bertako dutxak ez omen dira erabiltzen.\nPiszinako instalazioak, aldagelak barne, urtean zehar ez erabiltzea pena dela jaso da. Egoera egokian daude. Piszina neguan ere erabiltzea litzateke proposamenik popularrena. Horretarako igerilekuaren ingurua estali beharko litzateke, bertako ura berotu eta aldagelak klimatizatzearekin batera. Udan ere, uraren beroa ez galtzeko, gauez azaleko babesa jartzea proposatu da, lona bat edo.\nMainondoko futbol-zelaiak bere azalean berdintze-lanak eskertuko lituzke. Belar artifiziala eskertuko luke, inbertsioa gehiegizkoa badirudi ere.\nOtxandioko ingurune naturalak kirolari asko dauka eskaintzeko, gehien bat eguraldi onaz.\nGR eta PR ibilbideek mantenu sistematikoa behar dute.\nKorrika egiteko zirkuitu konformatua eskatu da. Agian nahikoa da bidegorri eta auzo-bideetan kilometratze-markak jartzearekin; baina ibilbide berriak sortzea, hauen firmearen egoera, eta argiztapena aztertzekoak dira. Errepidetik edo hiri-lurretan korrika egitea erakargarri eta seguruagoa egiteko neurriak hartu daitezke.\nEnbalsea hor izanda, ez dugu kirolerako erabiltzen.\nMendi-bizikletak garbitzeko estazioa antolatu daiteke; ur-giltza egokia, mangera eta sumidero batekin nahikoa litzateke. Gaur egun jendeak gasolindegian egiten ditu garbiketok, etxera bueltatu aurretik.\nGaztetxean rokodromoa izan badago, baina desplome gehiegizkoa duena. Hasi dira makina zaharrak jasotzen eta hauentzako lokala atontzen. Eskolako psikomotrizitate gela eskolaz kanpoko ordutegian erabiltzen hasi dira, umeentzako kirol-ekintza antolatuan.\n← KULTURA kafe-tertulia\nEUSKARA kafe-tertulia →\nE-maila * (ez da argitaratuko)\nAgenda - MAINONDO


BERRAKBIBATZEN – Coral de Bilbao\nHilabete eta erdiko ikus-entzunezko bonbardaketaren ondoren, zentzumenentzako atsedenaldia hartuko dugu. Ezohiko apirilean, gure jarduera murriztu egin da, baina ez erabat gelditu, Bilboko Arte Ederren Museoarekiko lankidetzari esker edo Korala vs Koronaren jarraipenari esker.\nZiurgabetasuna gorabehera eta hain ezaguna ez den egoera batean gauden arren, oxigenazioak jarduerara itzultzeko indarra eman digu. Bideo-bilerak gure errutinan ezarri dira, geratzeko, online eskolak egunerako kontua dira, koruan sartzeko entzunaldiak ere urrutikoak dira, eta aste honetan berriro ekin diegu entsegu kolektiboei, modu birtualean. Eskaladak behera egin ahala, gure harmailetako mailak igotzen joango gara, talde txikietan fisikoki lan egiteko, betiere, osasun-sailak ezarritako higiene-neurriak errespetatuz.\nKantuan berriro, hemen, han eta nonahi. Milesker entzuteagatik!


About: Langile-Internazionalaren Frantziar Sekzioa\nLangile-Internazionalaren Frantziar Sekzioa (frantsesez: Section française de l'Internationale ouvrière edo SFIO soilik) Frantziako alderdi politikoa izan zen. 1905ean sortua, Bigarren Internazionalaren frantziar sekzioa izan zen. Sorreran Parti socialiste français eta Parti socialiste de France alderdiak batu ziren eta baita orduko buruzagi sozialista nagusiak ere: Jules Guesde, Jean Jaurès, Édouard Vaillant eta Paul Lafargue. Gero SFIOn izandako buruzagi nagusi asko izan ziren, tartean Paul Faure, Léon Blum, Guy Mollet edo Alain Savary.\nLangile-Internazionalaren Frantziar Sekzioa (frantsesez: Section française de l'Internationale ouvrière edo SFIO soilik) Frantziako alderdi politikoa izan zen. 1905ean sortua, Bigarren Internazionalaren frantziar sekzioa izan zen. Sorreran Parti socialiste français eta Parti socialiste de France alderdiak batu ziren eta baita orduko buruzagi sozialista nagusiak ere: Jules Guesde, Jean Jaurès, Édouard Vaillant eta Paul Lafargue. Gero SFIOn izandako buruzagi nagusi asko izan ziren, tartean Paul Faure, Léon Blum, Guy Mollet edo Alain Savary. 1920an, III. Internazionalaren ondorioz, zatiketa izan zuen. Zatiketak Section française de l'Internationale communiste (SFIC) sortu zuen, gero Frantziako Alderdi Komunista izango zena. (eu)\nLangile-Internazionalaren Frantziar Sekzioa (frantsesez: Section française de l'Internationale ouvrière edo SFIO soilik) Frantziako alderdi politikoa izan zen. 1905ean sortua, Bigarren Internazionalaren frantziar sekzioa izan zen. Sorreran Parti socialiste français eta Parti socialiste de France alderdiak batu ziren eta baita orduko buruzagi sozialista nagusiak ere: Jules Guesde, Jean Jaurès, Édouard Vaillant eta Paul Lafargue. Gero SFIOn izandako buruzagi nagusi asko izan ziren, tartean Paul Faure, Léon Blum, Guy Mollet edo Alain Savary. (eu)\nLangile-Internazionalaren Frantziar Sekzioa (eu)\ndbr:Langile-Internazionalaren Frantziar Sekzioa\nwikidata:Langile-Internazionalaren Frantziar Sekzioa\ndbpedia-de:Langile-Internazionalaren Frantziar Sekzioa\ndbpedia-es:Langile-Internazionalaren Frantziar Sekzioa\ndbpedia-fr:Langile-Internazionalaren Frantziar Sekzioa\ndbpedia-it:Langile-Internazionalaren Frantziar Sekzioa\ndbpedia-ja:Langile-Internazionalaren Frantziar Sekzioa\ndbpedia-ko:Langile-Internazionalaren Frantziar Sekzioa\ndbpedia-nl:Langile-Internazionalaren Frantziar Sekzioa\ndbpedia-pl:Langile-Internazionalaren Frantziar Sekzioa\ndbpedia-pt:Langile-Internazionalaren Frantziar Sekzioa\ndbpedia-wikidata:Langile-Internazionalaren Frantziar Sekzioa\nSection française de l'Internationale ouvrière (eu)


Zinebi 2018k 124 herrialdetako 3.770 film labur jaso ditu, iaz baino 600 gehiago\nZinebiren logoa. Argazkia: Zinebi\nZinebik, Bilboko Dokumentalen eta Film Laburren Nazioarteko Jaialdiak, 124 herrialdetako 3.770 pelikula jaso ditu, iaz baino 600 gehiago, eta horien artetik batzuk aukeratuko dituzte sekzio ofizialean lehiatzeko. Azaroaren 9tik 16ra egingo dute jaialdiaren 60. edizioa.\nLanak aurkezteko epea itxita, Espainiako Estatutik iritsi dira lan gehien (747, eta horietako 91, euskal zinemagileenak), eta atzetik geratu dira Frantziako Estatua (331), Alemania (260), AEB (192), Britainia Handia (140) eta Italia (92).\nLatinoamerikatik, berriz, Brasildik iritsi da lan gehien (168), eta ondoren Argentinatik (125), Mexikotik (83), Txiletik (82), Kolonbiatik (70), Venezuelatik (16), Kubatik (7), Uruguaytik (7) eta Costa Ricatik (4), besteak beste.\nJaialdiaren araudian agertzen diren hiru kategorien artean, 2.482 pelikula fikzio sailean aurkeztu dituzte, 797 dokumentaletan, eta 491 animazioan. horien artetik aukeratuko dituzte sekzio ofizialean lehiatuko direnak.\nHautatutako lanek Jaialdiaren Sari Handia (7.000) eta Mikeldi Sarietako bat (5.000na euro hiru kategorietako irabazleentzat) lortu ahal izango dute.\nGainera, Euskal Zinearen eta Espainiako Zinearen sariak (6.000na euro) ere banatuko dituzte, Euskal Gidoi onenaren (3.000 euro) eta EITBk babestutako publikoaren sariarekin (3.000 euro) batera.\nZinebi da Estatuan A Klaseko zinema jaialdi bakarra film laburren eta dokumentalen alorrean. Hollywoodeko Akademiaren bermea du Oscarretako film laburrak kalifikatzeko.


Ze plan astebururako? Negua ate joka dagoela argi utzi digu eguraldi zakarrak, baina hori ez da etxean gelditzeko aitzakia! Aukeratu zure plana! https://www.gaztezulo.eus/albisteak/ze-plan-astebururako-47 https://www.gaztezulo.eus/albisteak/ze-plan-astebururako-47/@@download/image/039-copia-min.jpg\nNegua ate joka dagoela argi utzi digu eguraldi zakarrak, baina hori ez da etxean gelditzeko aitzakia! Aukeratu zure plana!\nDONOSTIA: Astindu gorputza Dabadaban\nOstiral honetan, hilak 10, festa interesgarria antolatu dute Dabadaban. Pet Fennec eta Fake Teddy taldeek gorputza astindu araziko dizute, eta ondoren, DJek girotuko dute gaua. 21:00etan hasiko dira kontzertuak, ez galdu!\nBILBO: Dantzan, Zalakain\nIritsi da Martin Zalakain, Pio Barojaren Zalakain Abenturazalea nobelan oinarritutako ikuskizuna. Ander Lipus eta Harkaitz Cano batu egin dira dantza eta literatura uztartzen dituen obra hau osatzeko, eta larunbatean estreinatuko dute, hilak 11, Arriaga Antzokian. Ez galdu estreinaldia!\nLogela Multimedia eta Circle of Trust bikotearen ekoizpen berria da Nagare. Dantza eta ikus-entzunezko teknologiak bat eginez datoz lan sakon eta heldua aurkeztera. Logela Multimediak eszenografia berritzaile batekin txundituko du eta Circle of Trust taldeko dantzariek ohikoa duten gorputz eta forma fisikoa gehituko dute. Emanaldia ostiralean izango da, hilak 10, Leidor Aretoan.\nELGOIBAR: Koadernoa Zuri\nHika Teatroaren Koadernoa Zuri antzezlan borobilaz gozatzeko aukera duzu ostiralean, hilak 10, 20:30ean, Herriko Antzokian. Begoña eta Arrate ahizpak dira. Hogei urteren ondoren jaiotetxean egingo dute topo, ustekabean. Arrate beheko bizilagunak deituta itzuli da, denboraldi bat baitarama hoska, soinu arraroak entzuten dituela esanez. Ama hil berria da eta hutsik behar luke etxeak. Baina Arratek Begoña aurkitzen du bertan. Ezustean.\nAZPEITIA: Amentsen koloreak deskubritzeko\nHau da nire ametsen kolorea antzezlana eskainiko du Rouge Elea konpainiak Azpeitiko Euskal Antzerki Topaketen barruan. Soreasu antzokian izango da emanaldia, ostiralean, 21:30ean. "Egin dantza, bestela geureak egin du", zioen Pina Bauschek.Abiapuntu hori hartuta, emakume batek bizirauteko egiten du dantza. Bere oinordekotza kulturala deitzen du bizitza ospatu eta dantzatzeko. Berarentzat handiegia den jaka bat, sokak eta oihalak, arbasoetatik jasotako objektuez baliatuta irauteko dantza bat abiatzen du, instintuz egindakoa, gorputzak oroitzen dituen mugimenduez. Hildakoei eskainitako dantza bat, desagertutakoen memoria bizi dadin egindako dantza euforikoa.\nBaluarteko Areto Nagusiak Iruñea Kantuan V euskal abestien jai handia hartuko du hirugarrenez larunbatean, azaroak 11, 20.00etan. Azken lau urteotan ospatutako emanaldietan bezalaxe, oraingoan ere euskal musikari eta abeslari ospetsuek hartuko dute parte, besteak beste, Txema Garzes, Iñaki Diéguez, Juantxo Zeberio, Asier Oleaga, Francisco Herrero, Joxerra Mitxelena, hala nola beste abeslari, koru eta artista batzuk: Iruñeko Orfeoia, Menditarrak, Xabier Euzkitze, Maria Amolategi, Gontzal Mendibil, Urko, Juanpa Agirre, Estitxu Pinatxo, Jaione Olazabal, Mendigoitiko Eskola Publikoko eta Sarrigurengo Joakin Lizarraga Eskola Publikoko ikasleak, eta Doneztebe eta Leitzako dantzariak. Ondo pasatzeko prest? Eskuratu informazio guztia hemen.\nDONIBANE GARAZI: Dantz'Haka\nLarunabtean, hilak 11, Dantz'Haka egingo dute Donibane Garazin. Jai berezi hau Etxahun elkarteak antolatu du, eta 50 herritar gazteek parte hartzen dute, Zuberoako dantza eta errugbi mugimeduak nahastuz, eta hiru gertakarien historiko antzeztuz. Emanaldia Jai Alain egingo dute, 21:00etan, ea sarrerak 13 euro balio ditu.


Gizonezkoen Bigarren Maila 2017/02/20 basketbasko.com Paules Soteraren garaipena (argazkia: barakaldodigital.com)\nLehen postuei dagokionez, trantsiziozko jardunaldia izan da, izan ere lehen lau sailkatuek irabazi zuten, eta euren arteko aldeak mantentzen dira.\nTabirako Baque liderra 64-57ko emaitzarekin nagusitu zen GDKO Ibaizabalen aurka, lehen postuei begira arerio zuzen dan taldearen aurka hain zuzen ere. Galdakaoztarrek ongi kontrolatu zuten partida lehen minutuetan, eta atsedenaldira 28-35eko emaitzarekin heldu ziren. Bigarren zatian, aldeak murriztu zituzten, eta bi puntutara kokatu ziren (47-49), baina azken laurdenean, 8-0eko partzialarekin hasi zuten durangarrek, eta horri esker aurrea hartu zuten, azken minutuetan garaipena lortuz.\nBigarren postuan hiru talde dira berdindurik, eta bertan lehena Hernani Tecnun SD da, Erroibide Irun 64-49 menderatu eta gero. Partida ez zen ongi hasi etxekoentzat, eta irundarrak 11-17 aurretik ziren. Apurka-apurka, etxekoak jokoaren kontrola bereganatzen hasi, eta bigarren eta hirugarren laurdenean partida berdintzea lortu zuten, azken laurdena puntu batez goitik hasita (38-37). Azkenengoan, ordea, 26-12ko partzialarekin partida erabat apurtzea lortu zuten, eta azkenean garaipen eroso bat erdietsi zuten.\nGoierri Quaker hirugarren postuan da, garaipen landu bezain sufritu bat lortu eta gero Cosecha 1986ren aurka (72-73). Urretxuarrentzat ongi hasi zen partida (13-22), baina apurka-apurka etxekoak aldeak murrizten joan ziren, azken laurdnea 54nako berdinketarekin hasiz. Orduan, 2-11ko partzialari esker aurrea hartu zuten gipuzkoarrek, eta horri esker azken minutura aurretik izan ziren. Arabarrek partida berdintzeko aukera izan bazuten ere, bi jaurtiketa libreetatik bakarra saskiratu zuten, eta horri esker garaipena gipuzkoarrentzat izan zen.\nArri BKL da laugarren postuan, azken sailkatua den Padura 87-56ko emaitzarekin mendean hartu eta gero. 26-16ko partzialari esker, hasieratik apurtu zuten partida gipuzkoarrek, eta aldeak handitzen joan ziren, gehienez 34 puntuko abantaila izan zutelarik (73-39). Arrigorriagakoak, orduan gai izan ziren gipuzkoarren erasoa gelditzeko, eta aldeak mantentzea lortu zuten.\nRodamientos Ariztik garaipen garrantzitsua erdietsi zuen sailkapeneko erdikaldean mantentzeko, Aloña Mendi KE 73-78ko emaitzarekin menderatu eta gero. Lehen zatia berdintsua izan zen, eta bertan etxekoak heldu ziren aurretik 36-34ko emaitzarekin. Bigarren zatian, oñatiarrek berdin jarraitu zuten, eta azken laurdena 56-51 aurretik zirela heldu ziren. Azken laurdenean, ordea, partida berdindu zuten kanpotarrek azken bi minutuetan, eta orduan, bi hirukori esker markagailua irauli zuten (70-75) azkenean garaipen berri bat lortuz.\nSalleko Renault Autonervionek garaipen berri bat erdietsi du, oraingoan Hotel Gran Bilbao Berrio Otxoaren aurka 56-51eko emaitzari esker. Garaipen honekin, ezkerraldeko taldeak sailkapenaren beheko aldetik apur bat hurruntzea lortu du, defentsak erasoen gainetik izan zen partidan. Etxekoek, ordea, azken minutuetan fin jokatzen jakin zuten, denboraldiko bosgarren garaipena lortuz.\nBeheko postu horietatik ere ihes egin nahian da Paules Sotera, 47-63ko emaitzarekin Urdaneta mendean hartu eta gero. Partidak bi zati ezberdin izan zituen, non lehenengoan kanpotarrak nagusi izan ziren atsedenaldira 20-31ko emaitzarekin helduz. Bigarren zatian, etxekoek partida 42na berdintzea lortu zuten, eta azkenean kanpotarrek 5-21eko partzialarekin partida irabaztea lortu zuten.\nFundacion 5+11k eta Biok2.com OKEk aldeak handitu dituzte


Nahi gabeko haurdunaldia - Osasun sexuala - Osasun Eskola - Osakidetza\nAtaria / Osasun Eskola / Gaixotasunak / Osasun sexuala\nNahi gabeko haurdunaldia\nNahi gabeko haurdunaldia asmorik edo aurreko plangintzarik gabe gertatzen den hura da. Hura saihesteko ezinbestekoa da metodo antikontzeptiboak ezagutzea eta ondo erabiltzea.\nKontrazepzioaren edo jaiotza-kontrolaren barne sartuta daude haurdun geratzea saihesteko erabilitako metodoak.\nSexu-harremanak dituen eta haurdun geratu nahi ez duen edo bikotea haurdun utzi nahi ez duen edonork metodo antikontzeptiboak erabili behar ditu.\nNahi gabeko haurdunaldietatik eta sexu-transmisioko infekzioetatik babesteko metodoak\nZorro fin eta elastikoa da, normalean latexezkoa (poliuretanozkoa ere izan daiteke), gizonaren zakil tentean ipintzen da sarketaren aurretik. Espermatozoideak pasatzea eragozten du. Erabilera bakarrekoa denez ez da berrerabili behar. Hasieratik sexu-harreman bakoitzean zuzen eta sistematikoki erabili behar da.\nNormalean poliuretanozko zorro bat da; bi ertz ditu, bata itxia eta bestea irekia, eta bakoitzak eraztun malgu bat dauka. Itxita dagoen muturreko eraztuna baginaren barruan ipintzen da utero-lepoa itxiz; eta beste eraztuna, handiagoa, kanpoan geratzen da eta alua estaltzen du. Espermatozoideak uteroan sartzea eragozten du. Erabilera bakarrekoa denez ez da berrerabili behar. Hasieratik sexu-harreman bakoitzean zuzen eta sistematikoki erabili behar da.\nNahi gabeko haurdunaldietatik babesteko\nbeste metodo antikontzeptibo batzuk\nObulatzea eragozten dutenez oso eraginkorrak dira haurdunaldia saihesteko, sistematikoki eta zuzen hartzen badira, behintzat; baina, ez dute inongo babesik eskaintzen sexu-transmisioko infekzioen aurrean.\nPilula (estrogenoz eta progestagenoz osatutako pilula konbinatua): hainbat mota daude, eta dosiaren, barne hartzen dituzten hormona-moten eta aurkezteko moduaren arabera diferenteak dira. Egunero ordu berean hartzen dira, 21 edo 28 egunetan. Bi kasuetan hilekoa, gutxi gorabehera, 28 egunera izango da.\nMini-pilula (progestageno-pilula): hormona-mota bakarra dauka. Egunero pilula bat hartu behar da, ordu berean. Pilula konbinatutik bereizten da hilekoa aldatu edo ezabatzen duelako.\nBeste hormona-metodo batzuk:\nBagina-eraztuna: tanpoi bat bezala, baginan sartzen den eraztun elastikoa da. Askatuz doazen eta bagina-mukosak xurgatzen dituen pilula konbinatuaren antzeko hormonak ditu. Hiru astetan erabiltzen da eta laugarrenean atsedena hartzen da. Hilekoa aste horren amaieran etorriko da.\nLarruazaleko partxea larruazalean ipintzen den partxe txiki bat da. Partxe horrek xurgatzen doazen hormonak askatzen ditu. Astean bat erabiltzen da, hiru astez jarraian, eta laugarren astean atseden hartzen da.\nHormona-antikontzeptibo injektagarria (progestagenoa). Hiru hilean behin hartzen da.\nAzalpeko inplantea: hormona bat askatzen duen hagatxoa. Besaurrean ezartzen da minik ematen ez duen ebaki txiki baten bidez eta 3 urte irauten du.\nEsperma uteroan sartzea eragozten dute, obulua eta espermatozoidea elkartzea ekidinez. Preserbatiboa da hesi-metodo nagusia, baina badira beste batzuk:\nDiafragma: baginaren barruan ipintzen den txano bat da eta uteroaren lepoa erabat ixten du, espermatozoideei aurrera jarrai dezaten eragotziz. Berrerabil daiteke.\nTxano zerbikala: Diafragmaren bertsio bilakatuagoa da. Utero-lepoa estaltzen du eta behin bakarrik erabil daiteke.\nBai diafragma bai txano zerbikala espermizidekin erabili behar dira.\nDiafragma eta txano zerbikala ez dira preserbatiboa bezain eraginkorrak haurdunaldia prebenitzeko, eta ez dituzte sexu-transmisioko infekzioetatik babesten.\nUmetoki barneko gailua (UBG)\nUBG normalean T formako objektu txiki bat da eta uteroaren barruan ipintzen da. Bi mota daude:\nKobrezko UBGa. Gailu honek, uteroan askatzean, espermatozoideak hiltzeko gaitasuna dauka.\nHormona UBGak progestagenoa askatzen du. Progestagenoak umetoki-lepoko mukia asko loditzen du eta habiaraketa zailtzen du, espermari bertatik igarotzea eragotziz.\nUBGa osasun-langileek ipini eta atera behar dute.\nEraginkortasun handikoa da haurdunaldia prebenitzeko, baina ez du sexu-transmisioko infekzioetatik babesten.\nBehin betiko metodoak\nEmakumeetan obuluen pasabidea eta gizonetan espermatozoideena kirurgikoki etetean datza. Era horretan emakumea haurdun geratzea saihesten da. Emakumearen kasuan aplikatzen denean tronpen lotura deitzen zaio eta gizonen kasuan aplikatzen denean basektomia.\nMetodo antikontzeptibo eraginkorra den arren, ez du sexu-transmisioko infekzioetatik babesten.\nTratamendu eraginkorrak ditugu; tratamendu horietan, medikazioa hartu behar da (antidepresiboak) hilabete batzuez edo terapia psikologikoak egin.\nEraginkorrak ez diren metodoak\nMetodo naturalak (oginoa, tenperatura basala, umetoki-lepoko mukia)\nEmakumearen egun ugalkorrenak aurreikustean datza, egun horietan koitozko sexu-harremanik ez izateko. Ez dira oso seguruak, izan ere, emakumearen hileko zikloa aldakorra da, eta gainera, ez dute balio sexu-transmisioko infekzioak prebenitzeko.\nCoitus interruptus (“atzera-martxa”)\nGizonezkoak eiakulatu aurretik, zakila baginatik ateratzean datza. Haurdun geratzeko arrisku handia duen praktika da, eiakulatu aurretik ere, gizonezkoak semen-aurreko likidoa isurtzen duelako, haurdun geratzeko adina espermatozoide eduki ditzakeen likidoa. Eta jakina, ez du inolako babesik eskaintzen sexu-transmisioko infekzioen aurrean.\nKoitoaren aurretik baginan sartzen diren substantzia kimikoak dira; bagina-obulu, krema edo bagina-esponja motakoak, eta beraien zeregina espermatozoideak suntsitzea da.\nEz dira erabili behar metodo antikontzeptibo bakar gisa, beren eraginkortasuna oso baxua baita. Hauek ere ez dute babesten sexu-transmisioko infekzioetatik.\nEraginkortasunik gabeko metodoa da, espermatozoideei ez dielako uteroaren barruraino heltzea galarazten. Sexu-transmisioko infekzioetatik ere ez du babesten.\nErditzearen osteko lehen sei hilabeteetan baino ez da eraginkorra eta, gainera, zenbait baldintza bete behar dira; besteak beste, hilorokorik ez edukitzea eta edoskitze esklusiboa. Hortaz, nahiko metodo fidakaitza da. Sexu-transmisioko infekzioetatik ere ez du babesten.\nkoito osteko pilula\nAntikontzeptiborik erabili ez den edo oker erabili den ezusteko kasutan —adibidez, preserbatiboa hautsi bada— haurdunaldia ekiditeko erabiltzen den premiazko hormona-metodoa da.\nKoito osteko antikontzepzioa premiazko neurri bezala bakarrik erabili behar da eta ez metodo antikontzeptibo gisa. Ez dauka sexu-transmisioko infekzioekiko inolako prebentzio-efekturik.\n“Hurrengo eguneko pilula” (levonorgestrel), arrisku-harremana izan eta ahalik eta azkarren hartu behar da eta, gehienez, hiru egin baino lehen. Gero eta azkarrago hartu pilularen eraginkortasuna handiagoa da.\n“Hurrengo bost eguneko pilula” (ulipristal-azetatoa), arriskuko koitoa eduki eta hurrengo bost egunen barruan hartu behar da.\nGaur egun farmazietan eros daitezke mediku-errezeta beharrik gabe.\nPremiazko antikontzepzioaren barruan, koito osteko pilulez gain bada beste metodo bat. Kasu honetan, arrisku-koitoa izan eta ondorengo 5 eguneko epean kobrezko UBGa sartu behar da.\nEmakumea haurdun egonik umekia edo fetua galtzen badu, abortua izan duela esaten da. Abortua berezkoa edo eragindakoa izan daiteke. Abortua berezkoa dela esaten dugu, enbrioia edo fetua nahi gabe galdu denean.\nBestalde, zenbait egoeretan, emakumeak edo bikoteak, haurdunaldia etetea erabakitzen du bere borondatez edo arrazoi medikoengatik; horrelakoetan eragindako abortua edo haurdunaldia borondatez etetea (HBE) dela esaten da.\nGaur egun, indarrean dagoen legearen arabera, haurdunaldia eten daiteke gestazioaren 14. astera bitartean, inolako kausarik justifikatu beharrik gabe, edota 22. astera bitartean, haurdunaren osasuna edo bizitza arrisku larrian badago edo fetuak anomalia larriren bat badu.


..........::::: zaldibia.org :::::.......... Bideo_grabaketa_igande_eguerdian\nGure Esku Dago ekimenak, GUREESKUKLIP lehiaketa martxan jarri du, erabakitzeko eskubidearen alde bideoak jaso eta era berean aldarri hau entzutera ematea helburu izanik.\nZenbait herrik egin dute jada euren bideoa, eta Zaldibi ez da gutxiago izango. Eguraldiak laguntzen badu, igande eguerdian (11:30) egingo dugu grabaketa. Herriko taldeak jakinaren gainean daude eta hauetaz gain herritar guztiak gonbidatuak zaudete Zaldibiako bideoa izango denaren parte izatera.\nOHARRA: Eguraldia lagun ez badugu, larunbat eguardian erabakia hartu eta ekintza bertan behera gera daiteke. Abisua pasako litzateke, webgune honetan eta beste bide batzuk erabiliz. (Ea atzerapenaren beharrik ez dugun).


Lore beltz eta ederrak lotzen ditu\nBrodatuak Bordatuak Oinarriak\nMotibo Floral Modernoak lotu\nLore beltz brodatuak. Mollie Johanson\nBrodatutako joera distiratsua, ausarta eta ederra da oraintxe bertan: florale freskoak eta modernoak. Lore osoak nola lotu nahi dituzun jakin nahi baduzu, egin dezakezu! Erraz eta moldakor dira, eta zure lana gehituz maite duzu.\nNahiz eta pantailetan ausartek azkeneko urteetan zipriztinak egin zituztela, ez dira gauza berririk. Brodatutako artistek antzeko diseinuak izan dituzte ehunka, milaka edo milaka urtez.\nEdizio edo kultura batzuetako brodatuak inspiratu. Mexikoko brodatuak inspirazio iturri bikaina da horientzako koloretsu eta modernoentzako, 1970eko hamarkadako brodatuak bezala.\nLore handiak dituzten ereduak bilatzeko edo zurea sortu. Hartu zure oihala, orratza eta distira koloretako zurtoina, eta hasi stitching!\nNola hasi beltzezko loreak jantziz\nKanpoaldeko eraztun puntua. Mollie Johanson\nEredu batekin lanean ari ez bazara, zure loreak marraztuko dituzu. Lehenengo paperean praktikatu nahi baduzu, marraztu loreak nahi dituzun lekuak. Ziur bazaude, marraztu oihalaren gainean. Markak estali behar dira, baina ur-disolbagarriak luma bat erabil dezakezu segurua izateko.\nHemen erakutsitakoa bezalako lore bat marrazteko, zirkulu baten inguruan zirkulua marraztu lerro ilunekin. Ameba bat bezalakoa da. Beste forma bat gehitu lehenengoaren barruan, zirkulu txiki bat edo obalatua marraztu erdian. Ez kezkatu doitasunez!\nEbaki brodatuak ilararen luzera eta kateak bereizi . Saiatu hiru adarretan lanean banaka banan-banan elkarrekin biltzen hasi aurretik.\nLore bakoitzaren atalak eraztun bat osatzen du, eta, beraz, hasteko aukeratu. Laginek kanpoan lan egiten duten arren, baina zentroan hasi nahi baduzu, nahi izanez gero.\nLaneko satinezko puntua perpendikularra eredu-lerroetara, area bete arte. .\nKurben gainean, ezin izango duzu eremua eraztun osoan zehar lerro zuzenekin bakarrik bete. Arlo horietan, "fan" bat behar duzu eta bete satinezko puntuak apur bat laburrago edo gainjarritako edo / eta aurreko puntuen azpian ezkutatzeko. Hau satinaren punta puntuzko luze eta laburrarekin antzekoa da.\nBerriz ere, zehaztasuna ez da beharrezkoa. Puntua itxura benetan itzalita badago, atera ezazu, baina kostu orokorra begiratzen duzunean, akats txikiak ez dira nabarituko.\nLorez osatutako xehetasun gehiagorekin\nStitch the Middle Ring. Mollie Johanson\nGehitu hurrengo eraztuna\nAmaitutako stitching lehenengo eraztuna denean, beste bat gehitzeko denbora da. Jarraitu lehenengo eraztunaren prozesu bera, baina zerbait gehiago gehi dezakezu.\nKonektatu bi eraztunak xehetasun txiki batekin. Puntukatzen duzun moduan, sarritan zure satinaren pare bat apur bat gehiago jartzen da, lehenengo eraztunera hedatuz. Honek lorearen atalak lotzen laguntzen du, lore errealek itxura askotan antzematen baitute.\nAtalak elkarri nahastu nahi badituzu ere, gehitu puntu horri gehiago.\nAtalen arteko definizio gehiago lortzeko, edo zure lorea bereziki lodia izan nahi baduzu, atal bakoitza kolore ilun batean atal bakoitza zehazten saiatu.\nZure lore zoragarriak amaitzean\nGehitu Zentroa eta Leaf. Mollie Johanson\nStitch the Center\nZure lorearen erdian, bete satinuzko puntu gehiago edo testura ezberdin baterako Frantziako korapilo sorta bat probatu. Lagineko korapiloak ohi baino arruntagoak dira, itxura apur bat dute.\nGehitu orri bat\nHosto forma sinple bat marraztu lore baten alde batera. Hosto zati bat besterik ez da izango, lorearen atzean egonda ere. Zentroaren lerroa marrazten lagungarria da. Berriro ere, erabili satin stitch, hostoaren kanpoaldeko erdialdetik lanean.\nOrain lore bat josi duzunean, forma aldatzen saiatu dezakezu, eraztun edo eraztun gehiago gehituz. Edo eraztun txiki bat eta erdigune handi bat ere lanean!\nMargarita lorezko lore edo beste lore estilo batzuetan nahastu, eta denbora guztian brodatutako brodatze bikainak sortuko dituzu!\nCoral Stitch lanean\nPuntako konbinazioa mugak sortzeko eta gehiago sortzeko\nUra-disolbagarriak eta egonkortzaileak zure eredua markatzeko\nLotu eta ehundutako brodatuak puntuak\nKasuti brodatuak nola egin\nEasy Origami Swan Tutoretza\nRag Dolls eta hauen balioa ezagutu\n10 moduak zure brodatuak heldulekuak embellish\nIkasi nola egin hodiak Tapoia Artisautza\nNola kutxaz kanpoko karta bat egitea\nHezkuntzako esku-hartzearen inguruko baliabideak Nola crochet


Real Madril txapeldun - Alea.eus\nReal Madril txapeldun\nAritz Martinez de Luna 2018-06-19 22:45\nArgazkia: ACB Photo/Arrizabalaga\nLaugarren partidan 85-96 garaipena lortuta, ligako titulua Real Madrilen esku geratu da.\nPartida bat baino askoz gehiago zegoen gaurkoan jokoan eta bi taldeak egoera horretaz jakitun, ez dira aurreko partidetan bezain fresko kantxaratu. Lehen minutuetan akatsak nagusitu dira eta erasoan asmatu ezinik ibili dira bi taldeak lehen minutuetan. Halere, urduritasunak gainetik kenduta, eta aulkiko jokalariak kantxaratzen hasi diren heinean, bi taldeak partidan sartzen joan dira eta goi mailako jokua ikusteko aukera egon da. Kalitatea gailendu den momentu horretan Rudy Fernandezek bere erasoko gaitasuna erakutsi du eta partida Real Madrilen alde jartzea lortu du. Mallorkako jokalariak 17 puntu lortu ditu lehen erdian zehar jokatutako hamar minutu pasatxotan.\nAldageletatik bueltan, Baskoniak partida irabazteko bere esku zegoena egin nahi izan du, baina kanporaketa osoan zehar ikusitakoaren arabera, Real Madrid egun Baskonia baina talde sendoagoa da. Partidari buelta emateko aukera bila ibili da Pedro Martinez bigarren zati osoan zehar, baina ez du bosteko aproposarekin asmatu. Pablo Lasoren mutilak ordea, partidan bete betean sartuta egon dira eta urduritasun zantzurik ez dute erakutsi.\nBaskoniak bere ohiko kemena erakutsi du azken jokaldia arte, baina gaurkoan ez da nahikoa izan eta denboraldiari agur esatea beste erremediorik ez du izan.\nDenboraldiko balantze positiboa\nUrte hasierari zalantzaz beterik ekin zion talde gasteiztarrak eta hasierako emaitzak benetan kaxkarrak izan ziren. Pablo Prigionik taldea utzi eta gidaritza Pedro Martinezen esku geratu zenetik aldiz, taldeak bilakaera positiboa izan du urte osoan zehar. Ligan bigarren sailkatzea lortu ondoren, finalean sartu da eta Real Madrili izerdin eginarazi dio kanporaketa guztian zehar.\nEuropan ere, inor gutxik uste zuen lorpena eskuratu zuten gasteiztarrek playoff-erako sailkatuta. Azken batean, titulurik eskuratzea lortu ez badute ere, denboraldi ona izan da aurtengoa.\nOhikoa denez, bulegoko lana egiten hasiak izango dira Zurbaon, eta dagoeneko datorren ikasturteko taldea osatzen hasiak izango dira Kerexetaren lan-taldean. Zalantzarik gabe, udara mugitua izango da Baskoniaren bulegoetan.


Filed under: argazki,kuriositateak,Tokyo |\n« La otra cara de Japon – Xenofobia – friki bat etxean »\nDurangaldetik, on martxoa 7, 2007 at 9:57 am said:\nAupa lekesan!! Lehenik eta behin zu zoriondu, zure blog zoragarri honengaitik, beti sentitu izan dut mirespena japoniarrengatik eta hara joateko gogo izugarriak ditut.\nZure blog honi esker gauza mordoa ikasten ari naiz. Enekien hain xenofoboak zirenik, hori etzait batere gustatu, halandebe beraien perseberantzia, innobatzeko gogoak, antolaketarako tekniken garapenak, … eredu dira niretzat (Informazioaren Teknologiaren Munduan dihardut, etengabe aldatzen eta etengabe eguneratzen dagoen sektorea).\nAgur eta animo!!\naingeru, on martxoa 7, 2007 at 11:59 am said:\nBueno, Donostialdean gutxi falta zaigu halako aparkalekuak jartzeko, igual horrela lekuren bat aurkituko genuke 😉\nlekesan, on martxoa 8, 2007 at 1:30 am said:\nEskerrikasko Durangarra!!! 😉\nAingeru…aberasteko ametza kendu didazu…\nDurangaldetik, on martxoa 8, 2007 at 8:11 am said:\nEgia esan, enaiz Durangarra baizik eta Durangaldean dagoen herri txiki batekoa.\nlekesan, on martxoa 8, 2007 at 8:50 am said:\nkontxo….neu bezalaze!!! 8)\naingeru, on martxoa 8, 2007 at 9:44 am said:\nBueno oraindik denbora dakazu ekartzeko jeje\nGiputz bakarra al naiz hemendik ala? 😛\nDurangaldetik, on martxoa 8, 2007 at 9:59 am said:\nDe dios!! ezin leike, zeu be durangaldekue? Neu berrizkue naz, kar kar kar.\nBizkaittar bakotzeko, 0`57 Gipuzkoar (I´m not so sure) dagoz, beraz gitxienez 2 bizkaittar egonda –> 2×0`57=1`49 gipuzkoar egon biherko litzatekez.\nLarrepetit, on martxoa 18, 2007 at 9:41 am said:\nParking hoik zinez onak die! Huntsa izanen zen Larrunen ematea, udan datozen turistekilan aspertuak ge!\nlekesan, on martxoa 19, 2007 at 4:14 am said:\nlarrepetit, kontutan eukiozu baina, parking hori etxe batentzako dela bakarrik eta emengo inguruetan milla autoarentzako baino gehiago sartzeko ikusita daukatela!!! Horrek bai ona turistentzako arazo hori konpontzeko!!!!\nposteatuko diat ba holako bat ikusterakoan….ia zer iruditzen duzun.\nAh!! ta mila ezker bizitatzeagaitik!!\nLarrepetit, on martxoa 21, 2007 at 5:54 pm said:\nBainan eskerrak nik eman behar dauzkizut eta! 😉\nDenbora bat da Japoniaz interesatua naizela bainan ez nuen atxematen Japoniarat jin zen nihor! Pentsa nolako poza sentitu nuen BERRIAn zure berri ukan nuenean! Orai bederen badut bertako baten iritzia!\nAu fait galdegin nahi nautzun, posible dea artikulu gehio ematea eskuaraz? Etzaitut kakinarazi nahi bainan espainolez ez niz sobera huntsa mintzazen eta… barka!\nKasu Japonia! Urte batzuren burian ni gaki niz eta harat!\nlekesan, on martxoa 22, 2007 at 12:33 am said:\nEz dago inongo arazorik larrepetit emendik aurrera gehio!!!! 8)


Udal aurrekontuak egiteko herritarren parte hartze prozesua jarri du martxan Gernika-Lumoko Udalak -Busturialdeko Hitza : Busturialdeko Hitza\nUdal aurrekontuak egiteko herritarren parte hartze prozesua jarri du martxan Gernika-Lumoko Udalak\nBeste urte batez, udal aurrekontuak zehazteko herritarren iritzi eta ekarpenak jaso nahi ditu Gernika-Lumoko Udalak, eta horretarako herritarren eskura jarri du inprimaki bat udalaren webgunean (www.gernika-lumo.net). Interesa daukatenek urtarrilaren 26ra arteko epea izango dute parte hartzeko. Behin inprimakia betetzen dutenean posta elektronikoz bidali beharko dute (partaidetza@gernika-lumo.net) edota udaletxeko informazio sailean aurkeztu ahalko dute.\nDuela hamar urte jarri zuen martxan udalak herritarren parte hartze prozesua, alkateak auzoz auzo egiten dituen bisitekin. Eta batzar horien osagarritzat aurkeztu dute, beste behin, herritarrentzako aukera hori. Hala, herrian bizi diren lagunen ideiak, proiektuak eta proposamenak jaso ahalko ditu udalak, gerora, horiek aztertu eta teknikoki edo ekonomikoki bideragarriak direnak aukeratu eta 2018ko udal aurrekontuen zirriborroan biltzeko.\nAipatu proposamenak Gernika-Lumon erroldatuta dauden 16 urtetik gorako bizilagunek egin ahal izango dituzte. Halaber, udalaren erakunde erregistroan izena emana duten erakunde edo elkarte, fundazio, sindikatu, enpresa elkarte, elkargo profesional zein herri erakundeek parte hartu ahalko dute. Betiere, izera juridikoa izan eta udalerrian egoitza iraunkorra dutenak izan beharko dute.\nHoriek guztiek hainbat arlori buruzko ideiak aurkeztu ahal izango dituzte; hala nola, berdintasuna, kultura, kirola, ekonomia sustapena, hezkuntza, euskara, gazteria, ingurumena, osasuna, gizarte segurtasuna, babes zibila eta gizarte ekintza gaiei lotutakoak.\nDena den, udalak nabarmendu du interes partikularren ganetik, interes orokor eta gizarte onura duten proposamenak izan beharko direla, eta inolaz ere ez legez kanpokoak, iraingarriak edo batzertzaileak direnak.


«Norberaren konpromisoa eta ahalegina izango da garrantzitsuena» | El Diario Vasco\nZumaia«Norberaren konpromisoa eta ahalegina izango da garrantzitsuena»\nS.U. ZUMAIA. Domingo, 11 noviembre 2018, 00:14\nAzaroaren 23tik abenduaren 3ra bitartean Euskaraldia ospatuko da Euskal Herri osoan. Dagoeneko Zumaiako Euskaraldia antolatzeko Batzordeak osatzen duen taldea buru-belarri dago antolaketa lanetan eta Zumaiako zenbait kirol elkartek eta komertzioek ere bat egin dute ekimenarekin. «Lan taldea benetan anitza izan da. Dozenaka lagun bildu gara eta txalo-tzekoa da erakutsitako konpromisoa», goraipatu dute batzordetik.\nDagoeneko Euskaraldian izena emateko festa eta 'Ttak!' izeneko bakarrizketa egin dira, ekimen hau zen izango den azaltzeko. Ikastetxeetan ere, 16 urtetik gorako ikasleek informazio saioak jaso dituzte Udalaren eta UEMA-ren bitartez.\nDatorren astean, hilak 14an, bi informazio saio egingo dira, lehena 18:00etan eta bigarrena 19:00etan. «Pauta batzuk emango dira joera eta egoera batzuen aurrean nola jardun behar den azalduko da, denok eroso sentitu ahal izateko». Saio hauetan izena emateko azken eguna gaur izango da.\nBestetik, txapa banaketa azaroak 13, 14, 15, 20, 21 eta 22an egingo da. Goizez, 12:00etatik 14:00etara, Udaletxean banatuko dira eta arratsaldez, 18:00etatik 20:00etara, Alondegian. Hilak 17an, larunbatean, kalean dauden informazio mahaietan ere jasotzeko aukera eta izena emateko aukera izango da. Dena den, behin Euskaraldia hasita izena emateko aukera ere egongo da.\n«Esperientzia polita izango da, inon gertatu ez dena gertatuko da Euskal Herrian. Norberaren konpromisoa eta ahalegina izango da garrantzitsuena, gizartea eraldatzeko konpromisoa hartuko dugu», gaineratu dute.\n#Kontatu dinamika aurkeztu du Zumaiako Mugimendu Feministak Inscritas mil personas en Euskaraldia


Irekia Eusko Jaurlaritza - Gobierno Vasco :: Lehendakariak Alonsotegiko Osasun Zentro berria inauguratu du, Osakidetzak udalerriko 3.000tik gora biztanleei eskaintzen dien zerbitzua hobetuko duena\nLehendakariak Alonsotegiko Osasun Zentro…\n\nLehendakariak Alonsotegiko Osasun Zentro berria inauguratu du, Osakidetzak udalerriko 3.000tik gora biztanleei eskaintzen dien zerbitzua hobetuko duena Iturria: Irekia\n\n\n\n\n\n\nGaur, asteazkena, hilak 18, Eusko Jaurlaritzaren lehendakari Iñigo Urkulluk, Osasun sailburu Jon Darpón, Osakidetzako zuzendari nagusi Jon Etxeberria eta Alonsotegiko alkate Jose Luis Erezuma lagun, eragin-esparruko 3.181 biztanleei zerbitzu emango dien osasun-zentro berria inauguratu du.\nOsasun-zentro berriak zaharra ordezkatuko du eta Udalak Eusko Jaurlaritzako Ondare Zuzendaritzari lagatako eraikin batean izango du egoitza. Horrenbestez, Osakidetzako zuzendari nagusiak publikoki eman nahi izan dizkio eskerrak Alonsotegiko alkateari espazioa laga izanagatik; izan ere, «Osakidetzak eskainitako osasun-arretaren baldintzak eta osasun-langileen lan-baldintzak hobetzea ekarriko du».\nBestalde, Alonsotegiko alkate Jose Luis Erezuma ere pozik agertu da Osakidetzari eraikina laga izanagatik, «alonsotegiar guztiei egingo die mesede lehengoa baino eraikin handi, argitsu eta irisgarriagoan arreta jasotzeak, eta horretarako da garrantzitsua erakundeen arteko lankidetza; herritarrei zerbitzu hobea emateko».\nOsasun sailburu Jon Darpónek iragarri du hurrengo urtean ere osasun-azpiegitura berri gehiago sustatuko direla hiru lurralde historikoetan. Gaineratu duenez, «orain arte euskal jendarteari Osakidetzak eskainitako zerbitzuetatik bati ere ez diogu uko egingo eta berrikuntza eta ikerkuntzaren alde egingo dugu nabarmen, Zientzia, Teknologia eta Berrikuntza Planaren esparruan, Euskadin enplegua eta aberastasuna sortzeko aukera bikaina denez».\nEusko Jaurlaritzako lehendakari Iñigo Urkullu ere mintzatu da. Honek ere erakunde publikoen arteko lankidetza goraipatu du, udalerriarentzat funtsezkoa den zerbitzu bat hobetu delako. Osasun-zentro berria bertatik bertara ezagutu duela adierazi du eta, horrenbestez, ondo dakiela zenbatean hobetuko den alonsotegiarren bizi-kalitatea. Era berean, Osakidetzako profesional guztiei eskerrak eman dizkie egindako lanarengatik: «Osakidetza kalitatea etengabe hobetzera bideratutako kudeaketarekin konprometituta dago. Eta lortuko bada, profesionalen konpromisoarengatik lortuko da». Urkullu lehendakariak ere hizpide izan ditu egoera ekonomikoak hobera egin duela adierazten duten zantzuak. «Euskadi inflexio-puntuan dago, joera hobe batera aldatzear, hain juxtu. Krisitik irteten garenean, atzera begiratu eta herritarrentzat funtsezkoak diren zerbitzuei lehentasuna eman izanaren harrotasuna sentituko dugu. Osakidetza euskal jendartearen lorpena da, eta denoi dagokigu babestea».\nAlonsotegiko osasun-zentro berria\nGaur inauguratutako osasun-zentro berriak 750 metro koadroko azalera dauka, aurreko osasun-zentroaren 330 metro koadroen aldean. Azalera handiago horri esker, osasun-arreta bi solairutan banatuta egongo da. Beheko solairua: harrera, administrazioko arretagunea, pediatriako kontsultak eta sendaketa- eta ateratze-gela. Lehen solairua: familia-medikuntzako kontsultak eta liburutegia, bestelako kontsulta osagarri batzuez gain.\nEraikin berriak, halaber, aldagela, sarbide mugatuko historia klinikoen artxibategia eta biltegia izango ditu. Bestalde, aurreikusitakoaren arabera, zentroak zerbitzu berriak hartu ahalko ditu etorkizunean, herritarren eskariek horren premia badakarte, nahikoa espazio dagoelako eta oraingo egituraketan herritarren etorkizuneko balizko beharrak kontuan hartu direlako.\nAurreko osasun-zentroarekiko hobekuntza nagusiak dira honako hauek: argitasun gehiago; irisgarritasun hobea; espazio zabalagoen ondorioz, erosotasun handiagoa; energia-aurrezki handiagoa; eta konfidentzialtasun handiagoa pazienteekin. Abantaila horiek guztiak bat datoz Osakidetzaren Erantzukizun Zibil Korporatiboarekin.\nOsasun-zentroan zortzi profesionaleko taldeak eskainiko du arreta; bi familia-mediku, pediatra bat, hiru erizain, erizaintzako laguntzaile bat eta administrazioko laguntzaile bat. Horiek guztiek Alonsotegiko osasun-zentro zaharrean emandako urteetan erakutsitako profesionaltasuna, konpromisoa eta ondo egindako lana eskertu dute Urkullu lehendakariak zein Osasuneko sailburuak.\nlehendakaria_ekonomia_gizar... behera kargatu (500 KB)\nlehendakaria_ekonomia_gizar... 10 MB


Uda - Olaztiko Udala / Ayuntamiento de Olazagutia\nOlaztik Santa Ana zaindariaren ohoretan ospatzen ditu herriko jaiak. Festak uztailaren 25ean hasten dira, Santa Ana egunaren bezperan. Azken urteetan, kultura etxetik bota da festei hasiera ematen dien txupinazoa. Kultura eta festetako batzordeak jarduera eta ikuskizun ugari antolatzen ditu. Dantzaldiak,…\n2016 maiatza 17, asteartea Fiestas - verano\nSAN JOAN – ERROMERIA BATUEKOKO ITURRIRA\nHerri askotan bezala Olaztin ere suak pizten dira San Joan bezperan. Horretaz gain, erromerian joaten da jendea Batuekoko iturrira ekainaren 24tik gertuen dagoen larunbatean. Herritarrak, txistulariek lagunduta, Ziordiko mugan dagoen iturrira gerturatzen dira eta iluntzeraino luzatzen diren bazkari eta meriendetan…


Ziurtagiri jaulkitzaile - Wikipedia, entziklopedia askea.\nZiurtagiri jaulkitzaile bat (ZJ edo CA, Certification Authority, ingelesez) konfiantzazko erakunde bat da. Bere ardura ziurtagiri digitalak ematea eta baztertzea da.\nHainbat ZJ enpresa komertzial daude. Gobernu eta erakunde publikoek beraien ZJ propioak ere izan ditzakete, eta era berean ZJ dohainekoak badaude.\n1 Ziurtagiria igorri\n2 Ziurtagiri hierarkia\n4 ZJn konfiantza\nBaztertutako ziurtagiriak ere badaude. Ziurtagiri hauek ezin dira erabili nahiz eta balizko epe barruan erabili. Badaude, halaber, bertan behera utzitako ziurtagiriak, egoera konkretu batzuetan berrezarri daitezkeenak.\nMunduan zehar, ziurtagiri jaulkitzaileen negozioa banatuta dago, erakundeek eremu nazional eta lurralde jakin bat menperatzen dutelarik. Honen arrazoia ziurtagiri digitalei ematen zaien erabilera anitzetan dago, hala nola, sinadura digitalak.\nHala ere, SSL ziurtagirien merkatua (web orrietako segurtasunerako erabiliak) enpresa gutxi batzuen esku baino ez dago. 2007ko iraileko merkatuko analisi batek adierazten du enpresa nagusia VeriSign dela, ziurtagirien %57,6-a bereganatzen duelarik. Bigarren eta hirugarren tokian Comodo (%8,3) eta GoDaddy (%6,4) dira, hurrenez hurren.\nEuskal Herrian Izenpe enpresak igortzen ditu ziurtagiriak. Besteak beste, Eusko Jaurlaritzaren eta EHUren hornitzaile da. Bere kapitala Eusko Jaurlaritza eta Foru Aldundien esku dago.\nErabiltzaile baten nabigatzaileak hainbat konfiantzazko ziurtagiri izan ditzake instalatuta. Batzuk besterik ezean instalatuta daude eta beste batzuk erabiltzaileak instalatu ditzake. Ziurtagiri bat duen web orri bat bisitatzen denean nabigatzailea ziurtagiria balidatzen saiatzen da; instalatutakoen artean badago onartu egiten du eta web orria normaltasunez erakusten du. Bestela, erabiltzaileari galdetzen dio ziurtagiri horretaz fidatzen den eta onartu nahi duen.\nList of Certification Authorities by Country[Betiko hautsitako esteka]\nKurose, J.F., Ross, K.W. Redes de Computadores, 2. edizioa, 7.4,7.5 kapituluak


Hasiera: Bertso kaxkar batzuek\nAmaiera: txarra ez izanik.\nIturri nagusia: L2G, 48\nBeste iturria(k): AOB: 1 + OAR, 26 (eskuzkoa, 27. or.) + L4G, 10\nIdazte-urtea: 1980-07-03 (L4G)Foruan\nArgitarapen-urtea: 1981 (L2G)\nGaia 2: Irakaslea\nPoesia / Prosa: Bertsoak\nBertso hauen bost kopia iritsi zaizkigu: Aurrena AOB-koa da —horren kopia hutsa da L4G-koa—: hirugarren ahapaldiko azken bi lerroak honetara daude horietan: "Jaunak onets bezaigu / ta gehitu ardura", eta galdera zeinu bat dago ondoan; beste hiru kopietan (L2G-n, OAR eskuzkoan eta OAR makinazkoan) aldatuta daude bi lerro horiek: "Jaunak unoro argi / bezaigu ardura". Gainerantzean berdina da bost kopietako testua.\n(1) Azken bi lerro hauek honetara daude AOB-n eta L4G-n: "Jaunak onets bezaigu / ta gehitu ardura".\n(2) AOB-en beste honetara dago azken lerroa: “gutxi ez izanik”.\n[I] Oporretan bilerak egin ohi zituzten Arantzazuko eta Foruko fraidegaien ikastetxeetako irakasleek, bietako pedagogi arazoak aztertzeko edo. 1980an egindako horrelako bilerakoak dira bertso hauek, Foruan sinatuak.\n“Kurtso bukaeran irakasleok geure bilerak egin ohi ditugu geure arazo pedagojikoak aztertzeko. Bi-hiru egun ematen ditugu hortan hainbat Seminariotako irakaslek. Gero eskurtsioak, kanpinaldiak-eta ere egin ohi ditugu.” (Bitoriano Gandiaga, OAR, 22. or.).


Izpirituak lagun dituzte | Mundua | Berria\nIzpirituak lagun dituzte\nGarabidek diplomatura bat antolatu du Kolonbian, hango elkarteekin elkarlanean, nasa herri indigenaren hizkuntza eta kultura sustatuko dituzten hezitzaileentzat.\nJolastia da Carlos Ruda. Gozatu egin du bisitariak bere asmakizunei igarri ezinda sumatuta. Nasa yuwe hizkuntza biziberritzeko Toribion (Kolonbia) egiten ari diren ikastaroaren arduraduna da. Proiektuaren atzean, bi talde daude elkar hartuta: Garabide, euskararen esperientziatik abiatuta hizkuntza gutxituen biziberritze prozesuak bultzatzen dituen euskal elkartea; eta Cecidic, bertako hezkuntza eta ikerketa erakundea. «'Irakats ezazue nasa yuwea', esaten ziguten. Hizketan bagenekien, baina nola irakatsi? Ez genuen ez materialik, ez planik...», laburbildu du Rudak. Hutsune horiexek betetzeko dihardute lanean uda osoan. Dozena bat inguru aditu ari dira, txandan-txandan, bertara etorri eta eskolak ematen. Nasak dira batzuk, maputxeak, kitxuak... baita euskaldunak ere.\n«Gu ez gatoz inori esatera zer egin behar duten, baina bai erakustera guk zer egin genuen, interesgarri iruditzen zaiena hartu eta aplikatu dezaten». Basauriko euskaltegiko arduraduna da Arkaitz Zarraga (Bilbo, 1972). «75.000 hiztun inguru ditu nasak eta, gutxi gorabehera, ezagutza %25ekoa da». Hamarkada gutxian azkartu da galera, transmisio etenagatik. Zarragarekin batera, Ane Ortega (Bilbo, 1961) aritu da; Begoñako Andra Mari unibertsitate eskolako irakaslea da. «Nasak herri harroa dira, konfiantza handikoa, eta ondo antolatua. Geure borrokan eurenaren elementu propioak errekonozitu dituzte. Nasa yuwea bezala, euskara hizkuntza isolatua izateak eta linguistikoki gaztelaniatik urrun egoteak gurekiko konfiantza hartzen lagundu die».\nBisitariak konbentzimendu bat darama diplomaturako ikasleak agurtzean: nasa talde honek erabakimena eta borondatea, behintzat, baditu. Gainera, berek esan ohi dutenez, «izpirituak gure alde ditugu». Agurtu aurretik, azken galdera Rudari: «Elefantea? Kar-kar-kar... Elefantea da zimurtutako handia».


Autozainketa emozionalaren garrantzia — TUlankide MONDRAGON\nBaina, zer dago gure barrutik? Gure alderdi emozionala zaintzen dugu?\nBatzuetan, ahaztu egiten zaigu autozaintza emozionala eta sentimendu horien garrantzia praktikatzea. Pertsona garen aldetik, gure buruaren funtsezko parte dira, eta ezin ditugu bereizi norenak garen, zer sentitzen dugun edo bizitzako egoera batzuetan nola jarduten dugun.\nZaindu zure barneko nia\nGure eguneroko bizitzan egiten ditugun keinu edo aldaketa errazen bidez, hobeto ezagutu gaitezke barrutik, eta kalitatezko osasun mental eta emozionala izateko ditugun beharrak ezagutu. Hala, emozioen osotasuna lortzeko jarraibide horietako batzuk hauek dira:\nGeure burua ezagutzen eta gure behar emozionalak ezagutzen ikastea, geure buruari, gure lagun edo senideei edo bikote batean bilatzen dugunari dagokienez.\nGure barneko nia sakondu ondoren, errazagoa izango da bizitzan dugun helburua, jarraitu nahi dugun patua ezartzea, benetan zoriontsu egingo gaituzten erabakiak hartuko ditugu, eta inguruan ditugun pertsonez zer nahi dugun adieraziko dugu. Eta ezagutza horretarako urratsa, besterik gabe, geure burua maitatzen ikastea da, gure akatsak onartuz.\nBizitzan zehar ekintza batzuekin dugun erantzukizuna ulertzea. Bakoitzak bere ekintzen ardura du eta zentzu horretan kontsekuenteak izan behar dugu. Hori bai, ezin gara besteen kulpekin kargatu, gure zoriontasuna kaltetuko baitute.\nEman denbora zuretzat eta zure emozioekin bat egiteko. Gure barneko niarekin denbora pasatzeko modu ona da liburu on bat irakurtzea, eskulanak egitea, denbora-pasa berri bat ikastea edo kirolen bat egitea. Izan ere, ariketa fisikoari esker, burmuinean sentsazio atseginak eta erlaxagarriak aktibatzen dira, adimenak eta egoera emozionalak osasun ona izan dezaten. Jarduera lasaiagoak nahiago badituzu ere, yoga edo meditazioa lagungarri izango zaizkizu bizi-helburu hori lortzeko.\nAntigenoen testa eta Covid-19aren autodiagnostikoa\nAntigenoen testa eta Covid-19ko test serologikoak farmazietan saltzen dira, medikuak agindu gabe. Autodiagnostiko-proba horiei esker, SARS-CoV-2 koronabirusak azkarrago detektatzen dira, eta gaixotasunaren transmisio-katea lehenago eten.


Good Local Adapt – Tokian tokiko egokitzapenak klima aldaketari aurre egiteko | Joerak • barrixe\nGood Local Adapt – Tokian tokiko ...\nJardunaldi honen helburua da tresnak ematea udalerri txiki eta ertainei klima aldaketara egokitzeko konponbideak diseinatu eta lehenetsi ditzaten. Konponbide horiek herritarren onarpena jaso behar dute eta onurak sortu behar dituzte ingurumenean, gizartean eta ekonomian.\n“Good Local Adapt” proiektua hiru enpresak, teknologia-zentro batek eta hiru udalek osatutako partzuergo batek bultzatzen du hiru euskal lurraldeetako bakoitzean.\n2017ko irailetik eta 2020ko irailera bitartean, proiektuak konponbide zehatzak garatuko ditu hainbat arlotan: hiri diseinua, eraikinen birgaitzea eta udalerri txiki eta ertainak klima aldaketara egokitzeko araudi berria.\nProiektu hau posible izan da ingurumena finantzatzeko Europako Batzordearen LIFE+ tresnari esker, zeina LIFE ekimenaren 2016ko deialdian esleitu baitzen, klima aldaketara egokitzeko ildoaren barruan\nLekua eta eguna: Bilbon, 2020ko otsailaren 26an\nEkitaldia dohainik izango da eta izena eman behar da aldez aurretik: red_gla@iamfactor.com.


Eusko Jaurlaritzak enpresa txiki eta ertainei eta profesionalei zuzendutako finantza laguntzako 2017ko programa onartu du (Gobernu Bilera 2017-09-19) - Ogasun eta Ekonomia Saila - Eusko Jaurlaritza - Euskadi.eus\nGobernu Kontseiluak, gaurko bileran, onartu du Euskadiko enpresa txikiei eta ertainei eta autonomoei zuzendutako finantza-laguntzako urteko programari buruzko dekretua. Programaren helburua da kolektibo horiei banku-finantzaketa lortzeko aukera ematea, haien kapital zirkulatzaileko finantzaketako eta likideziako beharrei erantzuteko.\nProgramak joan den 2016ko ekitaldiaren finantza-baldintzei eusten die, eta maileguen interes-tasa gehienez honela finkatuko da: Euroiborra, sei hilabetetara, gehi eragiketaren epearen araberako diferentzial maximo batzuk; % 1 hiru urtetarako eragiketetan, eta % 1,25 bost eta zazpi urtetarako eragiketetan.\nPrograma betetzeko, Ogasun eta Ekonomia Sailak bidezko hitzarmenak sinatuko ditu Elkarriko Berme Sozietateekin eta Finantza Erakundeekin.\nProgramaren xehetasunak EHAAn emango dira argitara, hurrengo egunetan.